title: Dušan Moravčík

text: Moravčík sijoittui 3 000 metrin estejuoksussa kymmenenneksi Rooman EM-kilpailuissa 1974. Hän karsiutui saman lajin alkuerissä Montrealin olympialaisissa 1976 ja Prahan EM-kilpailuissa 1978. Moskovan olympialaisissa 1980 hän oli estejuoksussa kymmenes.


title: Škoda Rapid (1984)

text: Škoda Rapid on Škodan vuosina 1984–1990 valmistama takamoottorinen coupé-korinen automalli. Se korvasi edeltäneen Škoda Garden, jota oli myyty Saksassa Rapid-nimisenä.


title: Škoda Rapid (1984)

text: Rapid 120 -mallissa oli 1,2-litrainen (55 hv) moottori ja nelivaihteinen manuaalivaihteisto. Rapid 130:n moottori oli 1,3-litrainen (58 hv) ja vaihteisto viisivaihteinen.


title: Škoda Rapid (1984)

text: Vuonna 1987 esitellyssä Rapid 136 -mallissa oli uudet kevytmetalliset sylinterinkannet, ja teho oli noussut 62 hevosvoimaan. Seuraavana vuonna Rapid 135 korvasi 130-mallin. Siinä oli samat uudistukset kuin Rapid 136:ssa, mutta matalamman puristussuhteen vuoksi teholukema oli 58 hevosvoimaa.


title: Juvenali Alaskalainen

text: Pyhittäjä Juvenali Alaskalainen (s. Jakov Fjodorov Govoruhin, 1761 Jekaterinburg, Venäjä – 1796 Kuinerrak, Alaska), oli Amerikan ensimmäinen ortodoksinen marttyyri. Hän oli osa ns. Kad’jakin missiota, joka koottiin Valamon ja Konevitsan luostareista lähetystyön aloittamiseksi Venäjän Amerikassa. Hän kuoli marttyyrina yuppik-eskimoiden käsissä nykyisen Alaskan mantereella vuonna 1796. Hänen muistopäivänsä ovat 2. heinäkuuta ja 24. syyskuuta, sekä Amerikan ensimmäisten marttyyrien muistopäivä 12. joulukuuta.


title: Juvenali Alaskalainen

text: Jakov Fjodorov Govoruhin syntyi vuonna 1761. Hänen isänsä oli Fjodor Govoruhin, joka toimi Nertšinskin kaivoksissa sulattomestarina. Myös Jakov itse työskenteli Kolyvanissa Voskresenskiĭn kaivoksilla vänrikin arvoisena insinööriupseerina. Vuonna 1791 hän lähti tästä tehtävästä omasta tahdostaan ja tuli Valamon luostariin. Vuonna 1793 hänet valittiin Amerikan missioon ja vihittiin munkiksi ja sitten papiksi. Hän sai nimen Juvenali Jerusalemin ensimmäisen patriarkan Juvenalioksen mukaan.


title: Juvenali Alaskalainen

text: Vuonna 1793 Valamon ja Konevitsan luostareista valittiin kymmenen henkilöä palvelemaan lähetyssaarnaajina Venäjän Amerikassa. Tämän joukon johtajana oli arkkimandriitta Ioasaf Bolotov, ja siihen kuului hänen lisäkseen kolme muuta pappismunkkia, mm. pappismunkit Juvenali ja Makari, sekä yksi munkkidiakoni ja yksi tavallinen munkki nimeltä German, ja lisäksi neljä noviisia. Heidän määränpäänsä oli Kodiakin saarella Alaskanlahdella sijainnut venäläinen siirtokunta. He matkustivat sinne ensin Siperia halki ja sitten ylittäen pohjoisen Tyynenmeren. Matkaa tuli yli 10,000 kilometriä. He saapuivat perille 24. syyskuuta 1794. Siirtokunta oli hyvin alkeellinen, ja olot jokseenkin epävakaat. Luvattua kirkkoa ei ollut, ja ilmeisesti luvattuja kolmen vuoden elintarvikkeita ei myöskään ollut missään.


title: Juvenali Alaskalainen

text: Perille saapumisen jälkeen pappismunkit Juvenali ja Makari kulkivat kahden kuukauden aikana Kodiakin saaren ympäri ja kastoivat kaikki paikalliset alkuasukkaat, jotka olivat sugpiaq-eskimoita, yhteensä 6,000 henkeä. Vuonna 1795 isä Juvenali lähti mantereelle, ja hän kastoi chugach-eskimoita Nuchekissa ja dena’ina-intiaaneja Kenaissa. Seuraavana vuonna hän jatkoi länteen Iliamnajärven länsipuolelle ja kulki “mannermaan pohjoisella rannikolla kaukana Aljaskan tuolla puolen yhdessä kolmen [venäläisen] pyyntimiehen ja muutamien äskenkastettujen kenailaisten kanssa, ja siellä hänet tappoivat sikäläiset ihmiset, jotka kuuluvat sellaisiin kansoihin, joita me emme vielä ole alistaneet [venäläisten valtaan].”


title: Juvenali Alaskalainen

text: Isä Juvenali kuoli Kuinerrakin kylässä Kuskokwimjoen suulla vuonna 1796.


title: Juvenali Alaskalainen

text:
Vääriä tietoja hänen kuolemastaan tuli laajalti suuren yleisön tietoon ensin isä Ioann Veniaminovin kautta ja myöhemmin väärennetyn “Isä Juvenalin päiväkirjan” kautta. Viimeksi mainitun oli sepittänyt tunnettu huijari Ivan Petroff. Isä Ioann
Veniaminov kirjoitti (1840, II: 155–156/1984: 235):


title: Juvenali Alaskalainen

text: Petroffin sepittämän “Isä Juvenalin päiväkirjan” on Lydia T. Black todistanut huijaukseksi. “Tämä jokseenkin innottomasti kirjoitettu dokumentti on ristiriidassa sekä kirkon että alkuasukkaiden periteiden ja perimätiedon kanssa, siitä on Bancroft esittänyt tunnetussa Alaskan historiassaan yhteenvedon, ja vuosisadan ajan sitä pidettiin asiaa koskevana tärkeimpänä alkuperäislähteenä. Nyt sitä voidaan kuitenkin erittäin hyvin perustein pitää sepitteenä, jonka on kirjoittanut eräs Bancroftin avustaja.”


title: Kaikkien pyhien kirkko (Helmsley)

text: Kaikkien pyhien kirkko on anglikaaninen kirkkorakennus Helmsleyssä Englannissa, joka on Grade II* -luokan suojelukohde. Paikalle rakennettiin kirkko jo normanniaikana ja se on mainittu Domesday bookissa. Kirkossa on jäljellä joitakin osia 1100-luvulta, vaikka se remontoitiin perusteellisesti vuosina 1866-1869


title: Scanria

text: Oy Scanria Ab on Juhani Kuosmasen perustama painettuja kirjoja ja internet-palveluita julkaiseva yritys. Yrityksen tuotteita ovat käännöskirjat, internetissä toimivat uutis- ja hakupalvelut, verkkokauppa- ja kotisivuratkaisut sekä verkkotunnuspalvelut. Scanria toimii neljällä paikkakunnalla.


title: Scanria

text: Scanrian kirjankustannustoiminnan pääpaino on käännöskirjallisuudessa. Se julkaisee useita kirjoja vuodessa. Scanrian tytäryhtiö on tekaistuihin laskuihin yhdistetty "Suomen Numerokeskus".


title: Scanria

text: Scanria on Suomen Kustannusyhdistyksen jäsen.


title: Scanria

text: "Suomen Numerokeskus Oy" on Scanrian tytäryhtiö, joka ylläpitää sähköisiä puhelinluetteloita. Luettelotiedot päivittyvät puhelinoperaattorien yhteisestä tietokannasta. Suomen Numerokeskus on perustettu vuonna 2011 ja se työllistää 30 henkeä.


title: Scanria

text: Suomen Numerokeskusta on syytetty tekaistujen laskujen lähettämisestä. Vuosina 2011–2015 tehtiin poliisin rikostietojärjestelmään 250 ilmoitusta, joissa Suomen Numerokeskus Oy oli osallisena tai asianosaisena. Scanrian mukaan kyse oli alkuaikojen ongelmista ja kokemattomista työntekijöistä.


title: Scanria

text: Scanrian julkaisemia kirjoja ovat muiden muassa:


title: ISO 3166-2:CZ

text: ISO 3166-2:CZ on ISO-standardointijärjestön standardi, joka määrittää geokoodit Tšekille. ISO 3166-2:CZ on ISO 3166-2 -standardin osajoukko, joka määrittää 14 läänin ja 91 alueen koodit.


title: ISO 3166-2:CZ

text: Koodin ensimmäinen osa on ISO 3166-1 -standardin mukainen Tšekin maakoodi ”CZ”. Toinen osa koostuu lääneillä kahdesta numerosta ja alueilla kolmesta merkistä (kaksi numeroa ja kirjain tai numero).


title: ISO 3166-2:SK

text: ISO 3166-2:SK on ISO-standardointijärjestön standardi, joka määrittää geokoodit Slovakialle. ISO 3166-2:SK on ISO 3166-2 -standardin osajoukko, joka määrittää kahdeksan alueen koodit.


title: ISO 3166-2:SK

text: Koodin ensimmäinen osa on ISO 3166-1 -standardin mukainen Slovakian maakoodi ”SK”. Toinen osa on aluekohtainen kaksikirjaiminen tunnus.


title: Trevelyan

text: Trevelyan voi tarkoittaa ainakin seuraavia:


title: Kirjohuisku

text: Kirjohuisku ("Aechmea fasciata") eli kukka-ananas on huiskuananaksiin kuuluva kasvi. Huiskuananaksia pidetään huonekasveina.


title: Kirjohuisku

text: Kirjohuiskun juuristo on hyvin pieni ja siksi ne istutetaan pieniin ruukkuihin. Lehdet ovat puikulamaiset, jopa yli 50 cm, noin 10 cm leveät ja kasvavat ruusukemaisesti, ja kasvista tulee noin metrin korkuinen suurimmillaan. Kourumaisten lehtien tyvissä imusuomuja. Nahkamaiset, teräväreunaiset ja harvasti piikkiset lehdet ovat tummanvihreät ja niissä on hopeanharmaita raitoja.


title: Kirjohuisku

text: Lehtien keskeltä kasvava kukinto on huomiota herättävä ja pitkäikäinen. Kukinnon uloimmat teräväreunaiset suojuslehdet ovat vaaleanpunertavia ja keskeltä kasvaa sinertävänpunaisia pienempiä kukkia. Suojuslehtien muodostama tupsu säilyy pitkälle kukkimisajan yli, verso kuolee hitaasti ja emokasvi kasvattaa samaan aikaan sivuversoja, yhden tai useampia.


title: Kirjohuisku

text: Kasvia esiintyy luonnonvaraisena Etelä-Amerikassa jossa se kasvaa epifyyttinä eli päällyskasvina. Se kerää luonnossa kasvaessaan lehtiruusukkeen keskelle sekä lehtihakoihin vettä ja ei sen vuoksi tarvitse juuria kun paikallaan pysymisen.


title: Kirjohuisku

text: Kirjohuisku viihtyy puolivarjossa, mutta satunnaisesti auringonvaloakin. Se ei siedä pitkäaikaisesti auringon paahdetta. Kirjohuiskut mätänevät helposti liialla kastelulla, se on sille erityisen herkkä. Sitä kastellaan kaatamalla haaleaa vettä sen lehtiruusukkeen sisään, ei laittamalla suoraan vettä multaan. Lehtiruusukketta ei saisi päästää kuivamaan paitsi lepoaikana, loka-helmikuussa. Sietää kuivuutta viikkoja. Kasvukaudella lannoitetaan miedolla lannoitteella noin kerran kuussa. Ruusuke olisi hyvä huuhdella silloin tällöin puhtaalla vedellä.


title: Kirjohuisku

text: Kirjohuiskuja lisätään sivuversoista jotka syntyvät lehtihankaan kukkimisen päätyttyä. Kun ne ovat noin 20 cm:n pituisia ne voi leikata irti ja istuttaa omiin ruukkuihin, paras aika tähän on loppukevät tai alkukesä. Mullaksi sekoitetaan turvemullasta ja hiekasta karkea seos.


title: Puhdistuma

text: Puhdistuma (formula_1) on farmakokinetiikassa käytetty suure, joka ilmaisee lääkeaineen poistumista verenkierrosta. Tarkalleen ottaen puhdistumalla tarkoitetaan sitä verimäärää tilavuutena, joka tietyssä ajassa kokonaisuudessaan puhdistuu lääkeaineesta. Puhdistuma ilmaistaan siis tilavuutena kulunutta aikaa kohden (ml/min tai l/h). Joskus tämä suhteutetaan vielä potilaan painoon (l/h/kg).


title: Puhdistuma

text: Pääsääntöisesti lääkeaine puhdistuu verenkierrosta maksan ja munuaisten toiminnan seurauksena, joskin esimerkiksi alkoholi ja anestesiakaasut poistuvat myös hengityksen kautta. Puhdistuma-arvoa käytetään esimerkiksi anestesiassa tarvittavan infuusionopeuden määrittämiseksi.


title: Baleares-luokka

text: Baleares-luokka oli Espanjan laivaston viiden 1970-luvulla valmistetun aluksen muodostama fregattiluokka. Alukset suunniteltiin Yhdysvaltain laivaston Knox-luokan pohjalta. Suurin ero Sea Sparrow -ohjukset ja helikopterit korvattiin Standard-ohjuksilla ja niiden vaatimilla tutkilla.


title: Vladimír Kýhos

text: Vladimír Kýhos (s. 23. kesäkuuta 1956 Chomutov, Tšekkoslovakia) on uransa päättänyt tšekkiläinen jääkiekkoilija ja nykyinen jääkiekkovalmentaja.


title: Vladimír Kýhos

text: Kýhos aloitti pääsarjauransa Tšekkoslovakian sarjassa HC Litvinovin joukkueessa keväällä 1975 pelaamalla kuudessa ottelussa. Kaksi seuraavaa kautta hän pelasi kakkostasolla HK Dukla Trencinin ja HC Litomericen joukkueissa.


title: Vladimír Kýhos

text: Kaudesta 1977–1978 alkaen Kýhos pelasi säännöllisesti Litvinovin riveissä kaikkiaan yhdeksän kauden ajan ennen siirtymistään HC Plzenin riveihin. Plzenin joukkuessa Kýhos pelasi vain yhden kauden ja siirtyi kaudeksi 1988–1989 Suomeen Jääkiekon I-divisioonassa pelanneen JoKP:n riveihin. Kýhos teki divarikaudella 23 maalia ja 67 pistettä, joka riitti joukkueen sisäisessä pistepörssissä toiseen sijaan Tero Arkiomaan jälkeen. JoKP nousi kauden päätteeksi Liigaan ja Kýhos jatkoi joukkueessa vielä liigakaudenkin ajan. Liigavisiitti jäi kuitenkin joukkueelta ja Kýhosilta yhden kauden mittaiseksi. Kýhos jatkoi Suomessa vielä kauden 1991–1992 pelaten Jääkiekon II-divisioonassa Kokkolan Hermeksen riveissä. Tämän jälkeen Kýhos katsoi tulleen ajan päättää pelaajaura.


title: Vladimír Kýhos

text: Kýhos pelasi ensimmäiset maajoukkueottelunsa kaudella 1980–1981 mutta ei tullut valituksi arvokisajoukkueeseen. Seuraavan kerran hän edusti maataan Sarajevon olympiaturnauksessa 1984. Seitsemässä pelaamassaan ottelussa Kýhos teki yhden maalin ja kärsi kaksi pientä rangaistusta. Kotiin tuomisina turnauksesta oli hopeamitali.


title: Vladimír Kýhos

text: Vuodesta 1994 alkaen Kýhos on toiminut valmentajana pääosin Tsekin Extraligassa useissa eri joukkueissa. Keväällä 2010 Kýhos teki lyhyen visiitin Slovakian liigaan kun hän korvasi erotetun Frantisek Hossan HK Dukla Trencinin valmentajana.


title: Major League Baseball -kausi 2017

text: Major League Baseball kausi 2017 oli Major League Baseballin kausi, joka alkoi 2. huhtikuuta. Runkosarja päättyi 1. lokakuuta.


title: Major League Baseball -kausi 2017

text: MLB:n 88. All stars -ottelu pelattiin 11. heinäkuuta Marlins Parkissa, Miamissa. American League voitti ottelun juoksuin 2–1 jatkovuoroparin jälkeen.


title: Major League Baseball -kausi 2017

text: Kausi päättyi 1. marraskuuta, kun Houston Astros savutti neljännen voittonsa Los Angeles Dodgersista World Seriesissä. Kotietu määräytyi runkosarjan saldon perusteella, joten se oli Dodgersilla, joka isännöi otteluita 1, 2, 6 ja 7.


title: Major League Baseball -kausi 2017

text: Wild card games:


title: Troels Troels-Lund

text: Troels Troels-Lund (1840–1921) oli tanskalainen historiantutkija. Hänen 14-osainen pääteoksensa on "Dagligt Liv i Norden i det sekstende Aarhundrede I-XIV", 1879–1901 (josta ensimmäinen osa "Danmark og Norges Historie i Slutningen af det 16de Aarhundrede"). Teos kuvaa Pohjolan historiaa sekä aineellisen että henkisen kulttuurin puolelta.


title: Ixchel

text: Ixchel tai Ix Chel on mayojen kuun jumalatar. Ixchel on naisten taitojen ja ammattien suojelija, mutta hänet esitetään usein vanhana ilkeänä eukkona, jolla on epämiellyttäviä piirteitä. Hän on saattanut olla yksi Itzamna-jumalan ilmentymistä.


title: Kryoelektronimikroskopia

text: Kryoelektronimikroskopia, elektroni kryomikroskopia tai kryo-EM (engl. "cryo-EM") on läpivalaisuelektronimikroskopian (TEM) muoto, jossa näytteen rakennetta tutkitaan läpäisemällä se 200–300 kV elektronisuihkun avulla hyvin kylmissä (kryogeenisissä) olosuhteissa, jotka on tavallisesti saavutettu nestemäisen typen avulla. Elektronisuihku on ikään kuin "valo" ja näytteen tätä "valoa" puoliläpäisevät molekyylit muodostavat suihkulla valaistaessa "varjon" mittalaitteelle, josta näytteen molekyylirakenne voidaan päätellä esimerkiksi sen luonnollisessa eli natiivissa muodossa. Kryo-EM:n käyttö rakennebiologiassa on saavuttanut suosiota 2010-luvulla.


title: Kryoelektronimikroskopia

text: Kryo-EM sopii muun muassa virusten, ribosomien, mitokondrioiden, ionikanavien ja jopa pienten 170 kDa entsyymikompleksien rakennetutkimukseen noin 4.5 Å erotustarkkuudella eli resoluutiolla. Kryo-EM laitteistojen resoluutio on kuitenkin parantunut vuosien myötä ja 2015 mennessä kryo-EM:n avulla on saavutettu jopa 2.2 Å resoluution kuva erään bakteerin entsyymistä (PDB-koodi: 5A1A).


title: Kryoelektronimikroskopia

text: Kryo-EM:n eräs versio on kryoelektronitomografia (engl. "CET", "ECT", "cryo-ET"), jossa tutkitun näytteen eri kulmiin jäätyneistä 2D-kuvista tehdään 3D-ennallistus/kollaasi, eli tomogrammi. Lisäksi näytelevyä käännellään tietokoneohjatusti kuvauksen aikana useamman kuvakulman saamiseksi. Pelkässä kryo-EM:ssä tehdään saman kuvakulman molekyyleistä pelkkä 2D-kuva ilman näytelevyn kääntelyä.


title: Kryoelektronimikroskopia

text: Kryo-EM:ää voidaan myös kutsua "natiiviksi elektronimikroskopiaksi", sillä menetelmän hyödyllisiin ominaisuuksiin kuuluu muun muassa se, että tutkittavat aineet ovat tutkimuksen aikana niille luontaisessa eli natiivissa muodossa muun muassa täysin hydratoituneina. Niitä ei tarvitse kiteyttää. Tämän vastakohtana on esimerkiksi röntgenkristallografia, jossa näyte täytyy kiteyttää usein sille ei-luontaisissa oloissa, jolloin kuvatun näytteen rakenne voi poiketa merkittävästi sen biologisissa kudoksissa esiintyvästä rakenteesta. Lisäksi kiteytys voi viedä hyvin runsaasti aikaa. Kryo-EM:n avulla voidaan myös tutkia vaikeasti kiteytettäviä näytteitä, kuten löyhästi sitoutuneiden proteiinikompleksien rakenteita niiden luontaisessa muodossa ja asymmetrisiä kalvoproteiineja, joista jälkimmäisten kiteyttäminen röntgenkristallografiaa varten voi olla mahdotonta.


title: Kryoelektronimikroskopia

text: Röntgenkristallografialla selvitettyjen makromolekyylien resoluutio on tyypillisesti välillä 1.5–2.5 Å ja parhaimmillaan alle 1 Å. Synkrotronitutkimukseen vaaditut kidekoot ovat pienimmillään nanometriluokkaa.


title: Kryoelektronimikroskopia

text: Kryo-EM:ssä tutkittavan aineen massan alarajana on nykyisillä (2018) laitteistoilla ja tekniikoilla on jo noin 64 kDa. Ihanteellisessa tilanteessa teoreettinen massan alaraja on 38 kDa. Tällä hetkellä kryo-EM on lähinnä röntgenkristallografian heikkouksia täydentävä tekniikka. Kryo-EM soveltuu parhaiten suurten biomolekyylikompleksien ja aggregaattien tutkimukseen, röntgenkristallografia puolestaan suuren resoluution tutkimukseen.


title: Kryoelektronimikroskopia

text: Ohuen kalvon menetelmässä nestemäinen näyte levitetään elektronimikroskoopin näytelevyverkkoon alle 500 nm paksuiseksi kalvoksi, sillä yli 1000 nm kalvoa elektronisuihku ei kykene läpäisemään merkittävästi. Tyypillisesti kalvo jäädytetään nopeasti kastamalla näyte nestemäisellä typellä jäähdytettyyn nestemäiseen etanoliin. Tällä menetelmällä jäähtyminen on kyllin nopeaa estämään tutkittavan aineen rakenteen rikkovien suurten vesikiteiden muodostuminen. Epätasaisen kiteytymisen sijaan tapahtuu tasainen vitrifikaatio. Toisin kuin valomikroskopian valo, elektronit siroavat voimakkaasti ilman kaasuseoksesta: jäädyttämällä näyte voidaan se sijoittaa elektronimikroskoopin vaatimaan vakuumiin, eli lähellä tyhjiötä olevaan tilaan, jossa elektronisuihku voi edetä vapaasti. Jäädytettyä näytettä on myös mahdollista säilyttää useita päiviä ilman merkittävää sublimoitumista.


title: Kryoelektronimikroskopia

text: Vaikka kylmä lämpötila suojaa näytettä hajoamiselta, liian voimakas tai pitkäaikainen elektronisuihkutus voi silti vaurioittaa helposti herkimpiä näytteitä, joten niitä täytyy usein säteilyttää elektronisuihkulla mahdollisimman vähän. Pienten säteilyannosten käyttö kuitenkin vähentää menetelmällä saatujen kuvien tarkkuutta, joten jos on mahdollista, niin tietyssä kulmassa olevista näytemolekyyleistä tehdään tietokoneohjelman avulla automaattisesti päällekkäinen kuvakollaasi. Tämä parantaa kuvatarkkuutta. Tomografisessa menetelmässä näytelevyä tämän lisäksi käännellään 3D-kuvan saamiseksi.


title: Kryoelektronimikroskopia

text: Kryo-EM:ää voidaan käyttää myös kuvaamaan näytteitä, jotka ovat liian helposti haihtuvia huoneenlämmössä tapahtuvalle tavalliselle elektronimikroskooppiselle kuvantamiselle. Kryo-EM:ää voidaan käyttää esimerkiksi neste-kiinteä rajapintojen tutkimiseen tai vaikka rikin rakennetutkimukseen, sillä rikki sublimoituu helposti elektronimikroskoopin vakuumissa huoneenlämmössä.


title: Baseballin Euroopan-mestaruuskilpailujen B-sarja 2017

text: Baseballin B-sarjan EM-karsinnat pelattiin 24.-29. heinäkuuta 2017 Belgradissa, Serbiassa ja Miejska Gorkassa, Puolassa. Ryhmien voittajat Itävalta ja Liettua nousivat pääsarjaan kesäksi 2018. Kreikka ja Ukraina ottavat vauhtia karsintojen C-sarjasta.


text: A-lohko:


text: Loppuottelu: Itävalta - Israel 12–2


text: Loppuottelu: Venäjä - Liettua 3–8


title: Euro Hockey Tour 2017–2018

text: Euro Hockey Tourin kausi 2017–2018 oli sarjan 22. kausi. Sarjassa pelasivat Suomen, Venäjän, Ruotsin ja Tšekin miesten jääkiekkomaajoukkueet. Lisäksi Karjala-turnaukseen osallistuivat Kanadan ja Sveitsin joukkueet sekä Channel One Cupiin Kanadan ja Etelä-Korean joukkueet.


title: Euro Hockey Tour 2017–2018

text: Pisteisiin on laskettu vain joukkueiden keskinäiset ottelut.


title: Roman Božek

text: Roman Božek (s. 9. marraskuuta 1963 České Budějovice, Tšekkoslovakia) on uransa päättänyt tšekkiläinen jääkiekkoilija.


title: Roman Božek

text:
Božek aloitti jääkiekkoilun kotikaupunkinsa seurassa HC České Budějovicessa kaudella 1980–1981. Hän edusti seuraa yhtäjaksoisesti neljän kauden ajan, ennen kuin siirtyi HC Dukla Jihlavan riveihin kaudelle 1984–1985. Kauden 1985–1986 Božek pelasi Dukla Jihlavan kakkosjoukkueessa Tšekkoslovakian kakkostasolla ennen paluutaan takaisin České Budějovicen riveihin. Seuraavat neljä kautta kuluivat jälleen kotikaupungissa. Kauden 1990–91 alusta Božek pelasi Jihlavassa yhdeksän ottelua ennen siirtymistään Jääkiekon SM-liigaan Ilvekseen. Ilves-kauden saldoksi Božekilla tuli 22 maalia ja 32 tehopistettä 30 pelatussa ottelussa. Seuraavaksi kaudeksi Božek siirtyi SaiPan riveihin pelaamaan I divisioonaa. SaiPasta Božek siirtyi kuitenkin kesken kauden Kärppien divarijoukkueeseen, jossa pelasi myös seuraavan kauden.
Kärpistä Božek palasi České Budějoviceen kaudelle 1993–1994 ja pelasi siellä myös kaksi seuraavaa kautta. Hän aloitti siellä myös kauden 1996–1997 mutta siirtyi jo yhden pelatun ottelun jälkeen kakkostasolle HC Jindřichův Hradecin riveihin. Jindřichůvissa Božek ehti pelaamaan 12 ottelua ennen siirtymistään HC Karlovy Varyn joukkueen riveihin, missä pelasi runkosarjan loppuun ja sen päälle nousukarsinnat Extraliigaan. Kauden 1997–1998 aluksi Božek kävi vielä Extraliiga-vauhtia, mutta siirtyi kahden pelatun ottelun jälkeen Saksan 2. Bundesliigaan Herner Minersin joukkueeseen. Kaudelle 1998–1999 Božek siirtyi sarjaporrasta alemmas Oberligan ERC Selbin joukkueeseen, jossa pelasi puolitoista kautta. Kesken kauden 1999–2000 Božek siirtyi Saksan 4. sarjatasolle ESC Dorfenin joukkueeseen. Uransa kaksi viimeistä kautta Božek pelasi Itävallan 2. sarjatasolla VEU Feldkirchin riveissä. 48 ottelussa Feldkirchin paidassa Božek teki 55 maalia ja 145 pistettä ollen näin joukkueensa paras pistemies molempina vuosina. Keväällä 2002 Božek päätti uransa.


title: Roman Božek

text: Božek voitti alle 20-vuotiaiden MM-hopeaa Tšekkoslovakian paidassa vuonna 1983. Miesten maajoukkueessa hän pelasi 8 ottelua kaudella 1988–1989 muttei päässyt mukaan MM-joukkueeseen. . 1985 hän voitti Tšekkoslovakian mestaruuden Dukla Jihlavan riveissä.


title: Reiss Nelson

text: Reiss Luke Nelson (s. 10. joulukuuta 1999 Lontoo) on englantilainen jalkapalloilija, joka pelaa laitahyökkääjänä Englannin Valioliigan Arsenalissa.


title: Reiss Nelson

text: Nelson on Arsenalin kasvatti. Hän teki debyyttinsä Arsenalin edustusjoukkueessa Community Shield -ottelussa Chelseaa vastaan 6. elokuuta 2017. Euroopan debyyttinsä hän teki Eurooppa-liigassa Kölniä vastaan syyskuussa 2017.


title: Adam Boqvist

text: Adam Boqvist (s. 15. elokuuta 2000 Falun, Ruotsi) on ruotsalainen jääkiekkopuolustaja, joka pelaa OHL-joukkue London Knightsissa. Hänellä on tulokassopimus NHL-joukkue Chicago Blackhawksin kanssa. Seura varasi Boqvistin koko NHL:n varaustilaisuuden kahdeksantena pelaajana kesällä . "The Draft Analyst" -sivuston mukaan hän kykenee tekemään peliä missä tahansa päin kenttää ja antaa hyviä syöttöjä. Kykyjentsijäpalvelu "ISS Hockeyn" analyysin mukaan Boqvist on lahjakas hyökkäävä puolustaja, joka luistelee hyvin, muuttaa suuntaa epäröimättä ja tykkää pitää kiekkoa. Hän laukoo oikealta.


title: Adam Boqvist

text: Boqvist on Hedemora SK:n kasvatti. Hän voitti kaudella 2014–2015 koko U16 Elitin puolustajien piste-, maali- ja syöttöpörssin tehoilla 15+28=43, joilla Boqvist oli myös joukkueensa paras syöttäjä ja sijoittui koko sarjan pistepörssissä viidenneksi. Hän debytoi samalla kaudella myös Hedemoran miesten joukkueessa, jossa vain 14-vuotias Boqvist pelasi kaksi ottelua Ruotsin neljänneksi korkeimmalla sarjatasolla HockeyTvåanissa. Kaudeksi 2015–2016 hän siirtyi Brynäs IF:n junioreihin. Boqvist pelasi suurimman osan kaudestaan seuran J18-junioreissa, joiden tehokkain puolustaja hän oli J18 Allsvenskanissa tehoilla 6+8=14. Boqvist vahvisti myös Brynäsin U16-junioreita ja voitti U16 SM:n puolustajien maalipörssin viidellä osumallaan. Hän voitti kauden päätteeksi sarjan pronssia. Boqvist voitti kauden aikana myös TV-Puckenin puolustajien maalipörssin kuudella osumallaan ja valittiin turnauksen arvokkaimmaksi pelaajaksi.


title: Adam Boqvist

text: Alkukauden 2016–2017 Boqvist kärsi rannevammasta ja hän palasi kaukaloihin lokakuun 2016 lopulla. Boqvist pelasi suurimman osan kaudestaan Brynäsin J20-junioreissa, mutta hän vahvisti myös seuran J18-junioreita, joiden eniten maaleja tehnyt puolustaja Boqvist oli kahdeksalla osumallaan. Hänet valittiin sarjan parhaaksi puolustajaksi.


title: Adam Boqvist

text: OHL-joukkue London Knights varasi Boqvistin 109. pelaajana . Hän päätti jatkaa kaudella 2017–2018 uraansa kuitenkin Brynäsissä. 17-vuotias Boqvist debytoi seuran SHL-joukkueessa 21. syyskuuta 2017 HV71:tä, kun hänelle vapautui paikka Brynäsin kokoonpanosta Simon Bertilssonin jouduttua sivuun. Boqvist sai ottelussa jääaikaa 5.20 minuuttia. Hänestä tuli Brynäsin seurahistorian ensimmäinen 2000-luvulla syntynyt pelaaja. Boqvist pelasi kauden aikana SHL:ssä 15 runkosarja- ja kolme playoff-ottelua tehden yhden syöttöpisteen. Mestarien liigassa hän pelasi kolme ottelua tehden yhden syöttöpisteen. Boqvist pelasi kauden aikana miesten pelejä myös seitsemän ottelun verran lainalla HockeyAllsvenskan-joukkue Almtuna IS:ssä. Suurimman osan kaudestaan hän pelasi kuitenkin Brynäsin J20-junioreissa. Boqvist oli tehoilla 14+10=24 joukkueen toiseksi paras maalintekijä Adam Hirschin jälkeen ja tehokkain puolustaja Tim Henrikssonin kanssa. Hän sijoittui koko J20 SuperElitin puolustajien maalipörssissä toiseksi edellään vain Djurgårdens IF:n Simon Johansson sekä jakoi joukkuetoverinsa Henrikssonin kanssa puolustajien pistepörssin yhdeksännen sijan Växjö Lakers HC:n Alexander Anderssonin kanssa.


title: Adam Boqvist

text: Chicago Blackhawks varasi Boqvistin koko NHL:n varaustilaisuuden kahdeksantena pelaajana kesällä . Hän teki jo heinäkuussa seuran kanssa kolmivuotisen tulokassopimuksen. Muutamaa päivää myöhemmin Boqvistin kerrottiin siirtyvän kaudeksi 2018–2019 hänet vuotta aiemmin varanneen London Knightsin OHL-joukkueen vahvuuteen.


title: Adam Boqvist

text: Boqvist pelasi alle 18-vuotiaiden MM-kilpailuissa vuosina 2017 ja 2018, joista jälkimmäinen turnaus päättyi pronssiin. Hän voitti tehoilla 3+3=6 turnauksen puolustajien maalipörssin ja jakoi puolustajien pistepörssin voiton Yhdysvaltain Cam Yorkin kanssa. Boqvist valittiin turnauksen parhaaksi puolustajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2017, jolloin Boqvist voitti pronssia. Hän voitti pelipaikastaan huolimatta tehoilla 1+7=8 koko turnauksen syöttöpörssin ja sijoittui pistepörssissä toiseksi edellään vain Venäjän Dmitri Zavgorodni.


title: Adam Boqvist

text: Boqvist pelasi myös World U-17 Hockey Challengessa vuonna 2016, jolloin hän voitti kultaa. Boqvist teki finaaliottelussa Kanadan Mustaa joukkuetta vastaan Ruotsin 2-1-voittomaalin ylivoimalla kolmannen erän alussa. Hän oli pelipaikastaan huolimatta joukkueensa paras maalintekijä neljällä osumallaan. Boqvist oli myös turnauksen eniten maaleja tehnyt puolustaja. Yhteensä hän on pelannut kolme nuorten ja 41 poikien maaottelua.


title: Adam Boqvist

text: Ruotsin A-maajoukkueessa Boqvist on pelannut yhden ottelun. Hän teki A-maajoukkuedebyyttinsä vain 17-vuotiaana Euro Hockey Challengessa 6. huhtikuuta 2018 Oskarshamnissa Slovakiaa vastaan. Boqvist sai ottelussa myös syöttöpisteen Olle Lissin tekemään maaliin.


title: Adam Boqvist

text: Boqvistin hyökkääjänä pelaava isoveli Jesper on Brynäsin SHL-joukkueen sopimuspelaaja ja hänelle on New Jersey Devilsin NHL-varaus kesältä . Veljesten isä Patric Boqvist on juniorivalmentaja, joka on valmentanut heitä mm. Hedemora SK:n junioreissa.


title: Pyhä Veronica

text: Pyhä Veronica (kuollut 1. vuosisadalla) on nimitys naiselle, jonka kerrotaan antaneen Jeesus Kristukselle liinan, johon pyyhkiä kasvonsa tiellä ristiinnaulituksi, jolloin siihen muodostui miehen kasvojen kuva. Veronicaa ei mainita nimeltä Raamatussa, mutta katolisessa traditiossa häntä muistetetaan niin sanotussa ristintien hartaudessa kuudennen aseman kohdalla kaikkiaan neljästätoista asemasta. Pyhä Veronica mainitaan nimeltä erityisesti pyhän Alphonsus Liguorin kuolinvuotenaan 1787 luomissa tai fransiskaanien pyhän Franciscus Assisilaisen kirjoituksiin perustuvissa ristintien asemissa. Toisaalta Veronican on väitetty olleen Luukkaan evankeliumissa mainitun Sakkeuksen vaimo tai Matteuksen evankeliumissa oleva verenvuodosta kärsivä nainen. Legendan mukaan Veronica toi liinan pois Palestiinasta ja paransi sillä keisari Tiberiuksen jostakin sairaudesta. Naista ei mainita "Martyrologium Romanumiss"a, mutta hänellä on oma juhlapäivänsä 12. heinäkuuta ja hän on valokuvaajien ja pesulatyöntekijöiden suojeluspyhimys. Muita Veronica-nimisiä pyhimyksiä ovat pyhä Veronica de Binasco ja pyhä Veronica Giulani.


title: Nuijanuoranen

text: Nuijanuoranen ("Trichia decipiens") on limasieni, joka tekee itiöpesäkeryhmiään yleensä lahopuiden pinnalle. Pesäkeryhmät ovat pienen varren päässä, aluksi punaisia, sittemmin ruskettuvia. Pesäkeryhmien koko on noin millimetrin, mutta kuitenkin silmin nähtävissä. Lajia on muutoin vaikea havaita kuin juuri lisääntymisvaiheessa kosteana ajankohtana, jolloin se muodostaa itiöitä pesäkkeeseen. Muina aikoina se liikkuu ameeboina yksitellen tai ryhmissä limakkona esimerkiksi puun onkaloissa. Purkauduttuaan itiöt yhtyvät kahdeksi muodostaen solun, joka käyttää ravinnokseen bakteereja. Laji on tärkeää ravintoa uhanalaiselle kovakuoriaislajille korukeräpallokkaalle.


title: Baathistinen Irak

text: Baathistinen Irak (virallisesti Irakin tasavalta) oli ajanjakso Irakin historiassa, jolloin Arabisosialistinen Baath-puolue hallitsi maata.


title: Baathistinen Irak

text: Ajanjakso alkoi kun Ahmed Hassan al-Bakrin johtama Baath-puolue kaatoi presidentti Abdulrahman Arif hallinnon 17. heinäkuuta 1968. Poliitikko Saddam Husseinin valta kasvoi 1970-luvulla. Al-Bakrin kuoltua 1979, Husseinista tuli presidentti. Baathistinen Irak hyökkäsi Iraniin 1980, aloittaen Iranin-Irakin sodan. Konflikti päättyi 1988. Persianlahden sota alkoi 1990, kun Irak hyökkäsi Kuwaitiin. Sota päätyi Irakin tappioon ja perääntymiseen. YK asetti Irakille pakotteita sodan jälkeen. Maan taloustilanne heikkeni niiden takia. Syyskuun 11. päivän terroritekojen jälkeen Yhdysvallat aloitti terrorisminvastisen sodan ja liitti Irakin pahan akseliin. Yhdysvaltain johtama koalitio hyökkäsi Irakiin 20. maaliskuuta 2003. Saddam Husseinin hallinto kaatui vain kuukausi hyökkäyksen jälkeen.


title: Pelin henki (vuoden 1987 elokuva)

text: Pelin henki ("House of Games") on David Mametin käsikirjoittama ja ohjaama yhdysvaltalainen independent-elokuva. Jännitystarinan pääosia näyttelevät Mametin vaimo Lindsay Crouse ja Joe Mantegna. Taitavasta huijauksesta kertova tarina oli näytelmäkirjailijana ja elokuvakäsikirjoittajana paremmin tunnetun David Mametin esikoisohjaus.


title: Pelin henki (vuoden 1987 elokuva)

text: Psykiatri-kirjailija Margaret Fordilla (Crouse) on potilaanaan peliriippuvainen mies. Yrittäessään selvittää tämän asioita hän törmää Mike-nimiseen mukavan tuntuiseen mieheen (Mantegna), joka on uhannut tappaa Fordin potilaan ellei 25 000 dollarin velkaa hoideta. Alkaa taitava huijaus, jonka tarkoituksena on viedä rahat tohtori Fordilta hänen heräävän pelihimonsa avulla.


title: Pelin henki (vuoden 1987 elokuva)

text: "Helsingin Sanomissa" Helena Ylänen kuvaa "Pelin henkeä" trilleriksi, jossa katsoja jätetään tietoisesti epävarmaksi siitä, mikä on totta ja mitä todella tapahtuu. Hän kehuu Crousen ja Mantegnan roolitöitä. "Video-oppaassa" vuodelta 1994 Kati Sinisalo sanoo "Pelin hengen" olevan kuin unta, välillä painajaista, välillä toiveunta. Hän antaa sille neljä tähteä viidestä, mikä vastaa sanallista arviota ”erinomainen”.


title: Pelin henki (vuoden 1987 elokuva)

text: Elokuva sai ensi-iltansa 4. syyskuuta 1987 Venetsian elokuvajuhlilla, jossa se voitti neljä merkittävää palkintoa ja oli ehdolla myös Kultaisen leijonan saajaksi. Se sai myös muun muassa Golden Globe -ehdokkuuden käsikirjoituksestaan. "The New York Timesin" kriitikot valitsivat "Pelin hengen" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Tero Karvinen

text: Tero Karvinen (s. 1973) on tamperelainen kuva- ja graffititaiteilija. Hän on valmistunut Tampereen ammattikorkeakoulusta kuvataiteilijaksi. Karvinen on ollut Pirkanmaan läänintaiteilija vuosina 2011–2012.


title: Tero Karvinen

text: Vuonna 2011 Tero Karvisen johtama ryhmä teki Kalevala-aiheisen "Tulinen virta" -teoksen Tammerkosken yli johtavan Frenckellin patosillan työmaa-aitaan. Karvinen ja kymmenkunta muuta graffitintekijää maalasivat myös Tampereen Posteljooninpuistossa olevan Hämpin parkin työmaa-aidan vuonna 2011.


title: Taka-Hätilä

text: Taka-Hätilä on Hämeenlinnan 33. kaupunginosa, joka sijaitsee kaupungin itäosassa valtatien 10 pohjoispuolella. Alue on pääosin metsää, mutta siellä on myös peltoalueita sekä vähäistä pientaloasutusta. Kaupunginosa rajautuu Ruununmyllyn, Mäskälän, Kankaisten, Hangasmäen ja Luhtialan kaupunginosiin ja Hattulan kuntaan. Pinta-alaltaan se on eräs Hämeenlinnan suurimmista kaupunginosista. Taka-Hätilässä sijaitsee puolustusvoimien Panssariprikaatin harjoitus- ja ampuma-alue.


title: Nörtti: DragonSlayer666

text: Nörtti: DragonSlayer666 on suomalainen nuorille suunnattu televisiosarja, jonka on ohjannut ja käsikirjoittanut Aleksi Delikouras. Sarjan ensimmäinen, kahdeksanosainen tuotantokausi julkaistiin 6. lokakuuta 2017 Yle Areenassa ja esitettiin kuukausi myöhemmin Yle TV2:ssa. Jaksojen pituus on 10–17-minuuttia. Sarjan toinen tuotantokausi julkaistiin 11. lokakuuta 2018 ja se sisältää ensimmäisen kauden tavoin kahdeksan osaa.


title: Nörtti: DragonSlayer666

text: Sarja perustuu Delikouraan Youtube-kanavalle tehtyihinä "NÖRTTI"-mokumentteihin.


title: Nörtti: DragonSlayer666

text: Sarjan päähenkilö on Samuel Kujalan esittämä DragonSlayer666, nuori tietokonenörtti, joka pyrkii kilpapelaamisen ammattilaiseksi. Ensimmäisellä kaudella hahmo tavoittelee pääsyä maailman suurimpaan Counter-Strike-turnaukseen Jönköpingiin ja perustaa oman pelijoukkueen nimeltä The AwesomeTeam. DragonSlayer666 on esiintynyt aiemmin YouTubeen vuodesta 2007 alkaen ladatuilla videoilla (eri näyttelijän esittämänä) sekä ohjaaja-käsikirjoittaja Delikourasin kirjoittamissa nuortenkirjoissa.


title: Nörtti: DragonSlayer666

text: Toisella kaudella Dragonslayer666 pyrkii takaisin perustamansa TheAwesomeTeamin jäseneksi. Hän päätyy kuitenkin käänteiden kautta Joona Kaakisen näyttelemän Daisuke Holopaisen johtamaan ImmortalisTeamiin, ja tavoitteena on voitto Marseillen Counter-Strike-turnauksessa.


title: Irakin presidentti

text: Irakin presidentti on Irakin valtionpäämies. Edustajien neuvosto valitsee presidentin kahden-kolmasosan enemmistöllä. Virkakausi on neljän vuoden pituinen. Muhammad Najib al-Ruba’i oli maan ensimmäinen presidentti.


title: Gopala I

text:
Gopala I oli Palan valtakunnan perustaja ja ensimmäinen kuningas. Nykyisen Bengalin alueelle vuonna 750 perustettu valtakunta valitsi hallitsijansa demokraattisilla vaaleilla. Gopala hallitsi kahdenkymmenen vuoden ajan ja laajensi valtapiiriään Gaurin kaupungista koko Bengaliin.
Gopala I nousi valtaan Sasankan valtakautta seuranneen anarkian jälkeen. Hänen seuraajansa oli hänen poikansa Dharmapala.


title: Kansalaispalvelus

text: Kansalaispalvelus on nuorille ikäluokille ehdotettu palvelusvelvoite, jonka voisi suorittaa asepalveluksena, siviilipalveluksena tai kriisinhallintataitoja opetellen.


title: Kansalaispalvelus

text: Kannattajien mukaan kaikkia nuoria velvoittava kansalaispalvelus korjaisi vain miehiä koskevan asevelvollisuuden tasa-arvo-ongelman. Kansalaispalvelusta jossain muodossa ovat esittäneet mm. Perussuomalaiset Nuoret, Keskustanuoret, SDP ja Reserviläisliitto. Kannatusta löytyy myös eduskunnan puolustusvaliokunnasta yli puoluerajojen.


title: Kansalaispalvelus

text: Aseistakieltäytyjäliiton mukaan kansalaispalvelus ei ole kustannuksiinsa nähden hyödyllinen, ja palveluksen tarkoitus on ensisijaisesti asevelvollisuuden pelastaminen. Liiton näkemyksen mukaan kansalaispalvelus rikkoisi Suomea sitovia pakkotyön kieltäviä ihmisoikeussopimuksia, jotka sallivat vaihtoehtoisen palvelusmuodon vain asepalveluksesta omantunnonsyistä kieltäytyville. Ohi on -kampanjan mukaan kansalaispalvelus ei korjaisi nykyisen asevelvollisuuden epätasa-arvoisuutta, sillä nuorille säädetty palvelusvelvollisuus olisi edelleen syrjintää iän perusteella.


title: Jari Kupiainen (päätoimittaja)

text:
Jari Pekka Kupiainen (s. 1961 Kesälahti) on suomalainen toimittaja, joka työskenteli perustamassaan Iltamakasiini.fi-viihdelehden päätoimittajana.
Hän oli Starvista Oy:n omistaja sekä toimitusjohtaja vuodesta 2009 vuoteen 2016 saakka.
Kupiainen myi Iltamakasiini.fi –sivuston Keskisuomalainen Oyj:n Etelä-Suomen Media Oy:lle vuonna 2015.
Kupiainen toimi MTV3.fin Viihdeuutisten vastaavana tuottajana vuosina 2010-2012. Sitä ennen hän oli Iltalehden asiantuntijatoimittajana vuodesta 2002 vuoteen 2009 saakka.
Kupiainen on juontanut vuonna 1998 MTV3:ssa julkaistua Elämä Pelissä –televisiosarjaa, joka tuotti Filmiteollisuus Oy (Olli Haikka) ja suuren osan jaksoista ohjasi Markus Selin. Lisäksi hän toimi tuotantopäällikkönä Timo T.A. Mikkosen ”maailman pisin suora televisiolähetys” –ohjelmassa Nelosella. Ohjelma kesti suorana lähetyksenä 17 tuntia.
Kupiainen on tunnettu 90-luvulla julkaistun Tähdet, tähdet –sähköinen aikakauslehti, radiosarjan juontajana. Lisäksi hän on työskennellyt useissa eri paikallisradioissa juontajana.


title: Adam Ginning

text: Per Adam Erik Ginning (s. 13. tammikuuta 2000 Linköping, Ruotsi) on ruotsalainen jääkiekkopuolustaja, joka edustaa SHL-joukkue Linköping HC:tä.


title: Adam Ginning

text: Ginning on Linköping HC:n oma kasvatti. Kaudella 2014–2015 hän oli U16 Elitissä joukkueensa tehokkain puolustaja tehoilla 7+11=18, kuten myös kaudella 2015–2016 U16 SM:ssä tehoilla 1+4=5. Samalla kaudella Ginning oli J18 Allsvenskanissa Linköpingin tehokkain puolustaja tehoilla 1+6=7. Hän voitti kauden aikana myös TV-Puckenin puolustajien piste- ja syöttöpörssin tehoilla 2+9=11. Ginning toimi turnauksessa Itä-Gotanmaan aluejoukkueen kapteenina.


title: Adam Ginning

text: Kaudella 2016–2017 Ginning toimi Linköpingin J18-junioreiden varakapteenina. Hän voitti kauden päätteeksi J18 Allsvenskanin pronssia. Vain 16-vuotias Ginning debytoi samalla kaudella myös seuran SHL-joukkueessa, jossa hän sai tililleen 12 runkosarja- ja kaksi playoff-ottelua tehden niissä kaksi syöttöpistettä. Ginning sai tililleen ensimmäisen SHL-ottelunsa jo 21. lokakuuta 2016 vieraissa Djurgårdens IF:ää vastaan, mutta hän ei saanut ottelussa kuitenkaan peliaikaa. Ensimmäiset jääaikansa SHL:ssä Ginning sai kuusi päivää ennen 17-vuotissyntymäpäiväänsä 7. tammikuuta 2017 Luleå HF:ää vastaan. Hän sai ottelussa peliaikaa 8.43 minuuttia ja keräsi teholukeman -1.


title: Adam Ginning

text: Huhtikuussa 2017 Ginning teki Linköpingin kanssa kaksivuotisen SHL-sopimuksen. Hän teki kaudella 2017–2018 liigassa 28 runkosarjaottelussa tehot 1+1=2 ja seitsemässä playoff-ottelussa yhden syöttöpisteen. Ginning teki SHL-uransa avausmaalin runkosarjan toiseksi viimeisellä kierroksella 8. maaliskuuta 2018 vieraissa Brynäs IF:ää vastaan.


title: Adam Ginning

text: Philadelphia Flyers varasi Ginningin toisella kierroksella 50. pelaajana .


title: Adam Ginning

text: Ginning pelasi alle 20-vuotiaiden MM-kilpailuissa vuonna 2019 sekä alle 18-vuotiaiden MM-kilpailuissa vuosina 2017 ja 2018. Hän toimi jälkimmäisessä turnauksessa Ruotsin kapteenina ja johdatti joukkueen pronssiin. Ginning jakoi joukkueensa sisäisen tehotilaston voiton Jonatan Berggrenin kanssa lukemalla +7. Valmennus valitsi hänet Ruotsin turnauksen yhdeksi kolmesta parhaasta pelaajasta. Ginning valittiin myös Kanadaa vastaan pelatun alkulohkon ottelun päätteeksi Ruotsin ottelun parhaaksi pelaajaksi.


title: Adam Ginning

text: Ginning pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti pronssia. Ginning pelasi myös World U-17 Hockey Challengessa vuonna 2016, jolloin hän voitti kultaa. Yhteensä Ginning on pelannut 12 nuorten ja 41 poikien maaottelua.


title: Adam Ginning

text: Ruotsin A-maajoukkueessa Ginning on pelannut kaksi ottelua. Hän teki A-maajoukkuedebyyttinsä vain 18-vuotiaana Euro Hockey Challengessa 5. huhtikuuta 2018 Norrköpingissä Slovakiaa vastaan. Ginning keräsi ottelussa myös yhden kahden minuutin poikittaisesta mailasta.


title: White Lady

text: White Lady on Helsingin Laakson kaupunginosassa, Mannerheimintien varrella, Naistentalossa toimiva ravintola. Työmaahuolto Oy:n perustama ravintola avasi ovensa lauantaina 1.3.1952. Ravintolan tunnus on kolmisakarainen kruunu, joka oli painettuna jo avajaiskutsuun. Kyseessä oli Helsingin ensimmäinen ravintola, johon naiset pääsivät ilman miesseuralaista. Ravintolassa pidettiin vuonna 1965 Eduskunnan urheilukerhon 20-vuotisjuhla. Naisten huoltosäätiö myi ravintolan 1970-luvulla oopperalaulaja Timo Mustakalliolle, joka puolestaan myi sen vuonna 1985 sen nykyiselle omistajalle Aimo Bondenille. Ravintolaa isännöi hänen tyttärensä Camilla Bonden yhdessä puolisonsa kanssa.


title: White Lady

text: 1980-luvun puolestavälistä alkaen ravintola koki nimenvaihdoksia ja uusien toimintakonseptien testauksia, niminä Mamma Maria, Hunter’s Irish Pub ja venäläisravintola Katinka. Vuonna 2001 se sai takaisin perinteisen nimensä.


title: Alan Baddeley

text: Alan D. Baddeley (s. 1934) on brittiläinen psykologi ja Yorkin yliopiston professori. Hän on ollut aiemmin muun muassa psykologian professorina Stirlingin yliopistossa (1972-1974), MRC Applied Psychology -yksikön johtajana (Cambridge, 1974-1995), Churchill Collegen vanhempana tutkijana (Cambridge, 1987-1995), Cambridgen yliopiston kognitiivisen psykologian kunniaprofessorina (1991-1995) ja Bristolin yliopiston psykologian professorina (1995-2003).


title: Alan Baddeley

text: Hän suoritti alemman korkeakoulututkinnon University College Londonissa (BA 1956) ja valmistui maisteriksi Princetonin yliopistosta (MA 1957). Hän valmistui psykologia pääaineenaan tohtoriksi Cambridgen yliopistosta vuonna 1962.


title: Alan Baddeley

text: Baddeley on tunnettu erityisesti ihmisen työmuistia koskevista tutkimuksistaan. (mm. ). Hänen julkaisuisuihinsa on viitattu useiden vuosikymmenten aikana erittäin paljon, ja hän kuului Google Scholarin viittausseurannan kesällä 2017 julkaistun yhteenvedon mukaan mukaan maailman 300 eniten viitatuimman tieteilijän joukkoon (231. sijalla, h-indeksi 147, 161 033 viittausta).


title: Alan Baddeley

text: Professori Baddeley on ollut Academia Europæan jäsen vuodesta 1989. Hän sai Euroopan psykologiliittojen federaation (EFPA) kahden vuoden välein jaettavan Aristotele-palkinnon vuonna 2001.


title: World Extreme Cagefighting

text: World Extreme Cagefighting, lyhyesti WEC oli yhdysvaltalainen vapaaottelujärjestö, jonka perustettiin 2001. Sen ensimmäinen tapahtuma WEC 1: Princes of Pain pidettiin 30. kesäkuuta 2001. Zuffa osti järjestön 2006 ja liitti sen osaksi UFC:tä 2010. WEC koostui pääosin pienemmistä painoluokista kevytsarja (alle 70 kg), höyhensarja (alle 66 kg) ja kääpiösarja (alle 61 kg). Järjestön kehä oli pienempi, kuin UFC:n. Yhtiön ainut pay-per-view ottelu oli WEC 48 tapahtuma, jonka pääotteluna käytiin höyhensarjan mestaruutta puolustaneen José Aldon ja haastajan Urijah Faberin välillä.


title: Deutschland Cup

text: Deutschland Cup on vuosittain järjestettävä kansainvälinen jääkiekkoturnaus, jota isännöi Saksan jääkiekkoliitto. Turnaus pelattiin ensimmäisen kerran vuonna 1987.


title: Deutschland Cup

text: Isäntäjoukkue Saksa on voittanut Deutschland Cupin ennätykselliset seitsemän kertaa. Neuvostoliitto ja Venäjä ovat voittaneet turnauksen jokaisella osallistumiskerrallaan yhteensä kuusi kertaa. Turnauksen joukkuemäärät ja paikkakunnat ovat vaihdellet paljon historian aikana. Deutschland Cupissa pelattiin sijoitusottelut viimeisen kerran vuonna 2007, jonka jälkeen osallistuneiden joukkueiden määrä on pysynyt neljässä.


title: Deutschland Cup

text: Saksan lisäksi pidempiaikaisiin osallistujajoukkueisiin ovat kuuluneet Kanada, Slovakia, Sveitsi ja Yhdysvallat. Kanada ja Yhdysvallat ovat osallistuneet turnaukseen pitkälti Euroopassa kiekkoilevien pelaajien voimin. Sekä Suomi, Ruotsi että Tšekki osallistuivat turnaukseen viimeisen kerran vuonna 1995. Vuotta myöhemmin kaikki kolme joukkuetta osallistuivat ensimmäisen kerran Euro Hockey Touriin yhdessä Venäjän kanssa. Suomi voitti Deutschland Cupista yhden kullan ja kaksi pronssia.


title: Deutschland Cup

text: Venäjä palasi Deutschland Cupiin 24 vuoden tauon jälkeen B-maajoukkueen voimin vuonna 2017. Samana vuonna turnaus oli tärkeä varsinkin Yhdysvalloille, sillä NHL:n jäätyä Pyeongchangin olympiakisoista Deutschland Cup konkretisoitui tärkeänä näytönpaikkana joukkueen Euroopassa kiekkoileville pelaajille. Yhdysvaltojen joukkueeseen kuului mm. NHL:ssä uran luoneet Brian Gionta, Mark Stuart, Tom Gilbert, Ryan Malone, Jim Slater, Mike Lundin ja Matt Gilroy. Olympialaisten myötä Kanada ja Sveitsi osallistuivat Deutschland Cupin sijaan poikkeuksellisesti Karjala-turnaukseen.


title: Willibald Ruch

text: Willibald Ruch (s. 1956, Kühnsdorf) on itävaltalaissyntyinen Zürichin yliopiston psykologian professori persoonallisuuden ja henkilöarvioinnin alueella (vuodesta 2002). Hänen tutkimusalueisiinsa kuuluvat muun muassa persoonallisuus, henkilöarviointien koejärjestelyt, positiivinen psykologia (luonteenvahvuudet, positiiviset interventiot), nauru, iloisuus, taipumus nauruun ja hullunkurisuuteen.


title: Willibald Ruch

text: Hän opiskeli akustisen kitaran soittoa vuosina 1973–1975 Klagenfurtissa (Kärntner Landeskonservatorium) ja työskenteli myös muusikkona. Sitten hän opiskeli psykologiaa ja valmistui Grazin yliopistosta tohtoriksi vuonna 1980. Hän suoritti tohtoritutkinnon jälkeisen, dosentuuria vastaavan habilitaation vuonna 1991 Düsseldorfin yliopistossa saksankielisellä opinnäytteellä, joka oli otsikoitu "Die Emotion Erheiterung: Ausdrucksformen und Bedingungen". Vuosina 1992–1998 hän työskenteli antropologi-psykologi professori Paul Ekmanin laboratoriossa Kalifornian yliopistossa.


title: Willibald Ruch

text: Professori Ruch kuuluu tunnettuihin eurooppalaisiin positiivisen psykologian tutkijoihin.


title: Vals (Sveitsi)

text: Vals (paikallisesti walseriksi "Falsch", ) on kunta Sveitsissä Graubündenin kantonissa Surselvan hallintoalueella. Siellä on asukkaita vajaa tuhat. Nykyinen Valsin kunta muodostettiin 1.1.2015, kun 42 asukkaan St. Martinin kunta yhdistettiin Valsiin.


title: Vals (Sveitsi)

text: Vals sijaitsee Reinin yhden alkujoen, Valser Rheinin ja sen sivupurojen laaksoissa. Valsin kylä sijaitsee noin 1 250 metrin korkeudessa. Valsin korkein kohta on Rheinwaldhorn (3 402 m mpy.).


title: Vals (Sveitsi)

text: Vals on saksankielinen saareke retoromaaninkielisen alueen keskellä. Alueen alkuperäiset asukkaat olivat walsereita, jotka muuttivat Ylä-Valais’sta () 1300-luvulla..


title: Vals (Sveitsi)

text: Valsilaisten pääelinkeino on matkailu. Siellä on ollut kylpylä vuodesta 1893 ja hiihtohissejä vuodesta 1964. Kylpylä uusittiin vuonna 1970.


title: Vals (Sveitsi)

text: Vals on tunnettu "Valser"-mineraalivesistä, joihin käytetään alueen lähdevettä.


title: Rita Cascialainen

text: Pyhä Rita Cascialainen (1386 Roccaporena – 22. toukokuuta 1456 Cascia) oli roomalaiskatolinen naispyhimys, vaimo, äiti, leski ja augustiinolainen nunna. Hän on pahoinpitelyn uhrien, yksinäisyyden, steriiliyden, ruumiillisten vaivojen, epätoivoisten tapausten, vaikeiden avioliittojen, unohdettujen tapausten, mahdottomien tapausten, hedelmättömyyden, menetettyjen tapausten, vanhemmuuden, sairaiden ihmisten, sairauden, avioliittoväkivallan, leskien ja haavojen suojeluspyhimys. Pyhän Ritan tunnuksia ovat piikkikruunua pitelevä nunna, ruusuja pitelevä nunna, ruusuja ja viikunoita pitelevä nunna, sekä nunna haava otsassaan. Nainen eli seuraavan 8 paavin hallintokautena: Urbanus VI, (1378-89) Bonifatius IX, (1389-1404) Innocentius VII, (1404-06) Gregorius XII, (1406-15) Martinus V, (1417-31) Eugenius IV, (1431-47) Nikolaus V (1447-55) ja Calixtus III. (1455-58) Paavi Leo XIII kanonisoi pyhän Ritan Jeesuksen Kristuksen taivaaseenastumisen juhlana 24. toukokuuta 1900, ja katolisessa kirkossa pyhän Ritan muistopäivää vietetään 22. toukokuuta eli hänen kuolinpäivänään.


title: Rita Cascialainen

text: Pyhä Rita syntyi Roccaporenassa Spoleton hiippakunnassa vuonna 1386 mahdollisesti jo ikääntyneille vanhemmille. Hän halusi innokkaasti nunnaksi, mutta kuuliaisuudesta vanhempiaan kohtaan hän nai 12-vuotiaana miehen, joka oli julma ja pahansisuinen. Hän vietti esimerkillisesti 18 onnetonta vuotta avioliitossa, sai kaksi poikalasta ja lopulta jäi leskeksi, kun hänen miehensä kuoli väkivaltaisesti. Myös molemmat pojat kuolivat myöhemmin, minkä jälkeen pyhä Rita yritti kolmesti onnistumatta liittyä Cascian augustinolaisnunniin ja palasi Roccaporenaan, mutta pääsi lopulta sittenkin nunnaksi. Nunnana hän harjoitti ankaria katumustöitä, ja hänen kerrotaan saaneen rukouksen johdosta yliluonnollisen haavan otsaansa. Pyhä Rita kuoli Casciassa 22. toukokuuta 1456.


title: Jasmoni

text: Jasmoni (CHO) on tyydyttymättömiin ketoneihin kuuluva orgaaninen yhdiste. Yhdistettä käytetään hajusteissa sen miellyttävän tuoksun vuoksi.


title: Jasmoni

text: Huoneenlämpötilassa jasmoni on kellertävää öljymäistä nestettä. Sillä on miellyttävä jasmiininkukkien tuoksu. Yhdiste liukenee vähäisessä määrin veteen ja hyvin useaan orgaaniseen liuottimiin esimerkiksi etanoliin, dietyylieetteriin ja tetrakloorimetaaniin.


title: Jasmoni

text: Luonnossa jasmonia esiintyy useissa kasveissa, muun muassa jasmiinien kukissa, sitrushedelmissä, ja puuvillan lehdissä. Tämän lisäksi yhdiste esiintyy hormonina eräissä hyönteisissä. Kasvit biosyntetisoivat jasmonia lähtien alfalinoleenihaposta, josta muodostuu hapettumisien ja syklisoitumisten jälkeen jasmonihappoa ja edelleen jasmonia. Kasveissa jasmoni toimii signaalimolekyylinä osana puolustusmekanismeja kasveja syöviä hyönteisiä vastaan.


title: Jasmoni

text: Jasmonia voidaan eristää tislaamalla jasmiinien kukista. Sitä voidaan valmistaa myös synteettisesti. Käytettyjä synteettisiä valmistusmenetelmiä ovat muun muassa (Z)-8-undekeeni-2,5-dionin molekyylinsisäinen aldolikondensaatio emäksisissä olosuhteissa tai 3-metyyli-2-syklopenten-1-onin ja (Z)-2-pentenyylikloridin välisellä reaktiolla. Jasmonia käytetään hajusteissa tuomaan niihin jasmiininkukkien tuoksua.


title: Descubierta-luokka

text: Descubierta-luokka on Espanjan laivaston yhdeksän 1970-luvun lopulla ja 1980-luvun alussa valmistetun aluksen muodostama korvettiluokka, jonka alukset on muutettu myöhemmin miinantorjunta-aluksiksi ja partioaluksiksi. Aluksista kaksi on myyty Egyptille ja yksi Marokolle.


title: Descubierta-luokka

text: Alukset suunniteltiin yhteistyönä saksalaisen Blohm + Vossin kanssa ja luokka pohjautuu Portugalin laivaston 1960-luvulla valmistettuihin João Coutinho -luokan korvetteihin, jotka suunnitteli portugalilainen Rogério de Oliveira. Aluksista neljä ensimmäistä tilattiin joulukuussa 1973 ja toiset neljä toukokuussa 1976. Luokan aluksista kaksi "Centineda" (F37) ja "Serviola" (F38) myytiin vuonna 1982 Egyptille ennen valmistumista. Lisäksi Marokko tilasi 14. kesäkuuta 1977 yhden aluksen. Suurennettu versio esiteltiin toisen erän hankinnassa, mutta Espanjan laivasto valitsi toisen erän sijaan Yhdysvaltain laivaston Oliver Hazard Perry -luokan fregattien lisenssivalmistuksen.


title: Claus Bundesen

text: Claus Bundesen (s. ) on tanskalainen psykologi ja Kööpenhaminan yliopiston kognitiopsykologian emeritusprofessori. Hänen keskeinen tutkimuskohteensa on ollut visuaalinen tarkkaavaisuus.


title: Claus Bundesen

text: Hän valmistui Kööpenhaminan yliopisto psykologiksi maisteritutkinnolla vuonna 1972, ja saman alan tohtoriksi vuonna 1986.


title: Claus Bundesen

text: Bundesen sai Euroopan psykologiliittojen federaation (EFPA) kahden vuoden välein jaettavan Aristotele-palkinnon vuonna 2009.


title: Finvoice

text: Finvoice on joko pankkien yhteistyössä kehittämä ja ylläpitämä verkkolaskuformaatti, Finanssialan Keskusliiton (FK) julkaisemaan standardiin perustuva verkkolaskujen ja muiden sähköisten sanomien muoto, kuvaus ja esitystapa tai pankkien ja maksulaitosten tarjoama verkkolaskujen välitykseen tarkoitettu välityspalvelu.


title: Finvoice

text:
FK:n soveltamisohjeiden mukaan Finvoice-sanomaa voidaan käyttää laskutukseen ja jopa muihin liiketoimintasanomiin kuten tarjoukset, tilaukset, tilausvahvistukset, hinnastot jne. Se soveltuu kaikenkokoisten yritysten väliseen laskutukseen sekä kuluttajalaskutukseen.
Finvoice-välityspalvelussa välitetään yksistään Finvoice-soveltamisohjeiden mukaisia aineistoja.


title: Finvoice

text: Finvoice on Finanssialan Keskusliiton (aik. Suomen Pankkiyhdistys ry) rekisteröimä tavaramerkki, sen kuvausten tekijänoikeudet, vastuu niiden ylläpidosta ja päivityksistä kuuluvat FK:lle. Finvoice-esitystapa on tuotu Finanssialan Keskusliiton (FK) julkaisemassa standardissa ja sen kuvaukset ovat vapaasti käytettävissä muuttamattomina.


title: Finvoice

text:
Finvoice (1.2, 1.3, 2.0, 2.01, 3.0) on suomalaisten pankkien määrittelemä ja Suomessa yleisin sähköisen laskutuksen formaatti. Suomessa toiseksi yleisin sähköisen laskutuksen formaatti on TeApps (TEAPPS 2.7.). Lisäksi käytetään useita ohjelmistovalmistajien formaatteja kuten VismaXML, LiinosXML ja WoodX.
Finvoice 3.0 versiosta on tehty yhteenvertaustaulukko TeappsXML uusimman version kanssa.


title: Finvoice

text:
Kaikkien Finvoice-sanomien tulee olla skeeman mukaisia. Ohjelmistotoimittaja vastaa siitä, että ohjelmisto tekee skeeman mukaisia verkkolaskuja, jolloin muodollisessa tarkastuksessa tarvittavat tiedostot ovat css-, dtd-, xsd- ja xsl-tiedostot. Kaikki versiot tarkistetaan pankissa skeemaa vasten, jolloin viittaus pitää olla xsd. Skeeman vastainen aineisto hylätään.
Kuluttajan e-laskuun liittyviä Ilmoittamispalvelun sanomia ovat:


title: Finvoice

text: F:n yleiskuvausten perusteella Finvoice-sanomilla on käytössä ISO-8859-15-merkistö ja Finvoice on määritelty käyttäen xml-syntaksia. Xml mahdollistaa esim. laskun esittämisen sekä sovelluksen ymmärtämässä muodossa että selaimella paperilaskua vastaavassa muodossa. Selaimella esitetty lasku voidaan tulostaa paperilaskuksi ja käsitellä perinteisellä tavalla. Finvoice-laskussa XML-standardin mukaisesti korvataan myös tietyt erikoismerkit.


title: Finvoice

text:
Versiot Finvoice-sanomasta ovat alaspäin yhteensopivia:
Finvoice-sanoman perusrakenne:


title: Finvoice

text: Finvoice-välityspalvelu on pankkien välinen ja yhteinen palvelu laskujen Finvoice- muodossa pankkien välittymistä varten. Finvoice-välityspalvelun käyttö edellyttää sekä verkkolaskun lähettäjältä että vastaanottajalta sopimusta oman pankin ja Finvoice-välityspalvelusta palveluntarjoajansa kanssa. Vain Finanssialan Keskusliiton (FK:n) hallinnoimaan Finvoice-välityspalvelusopimukseen liittyneet palvelutarjoajat voivat asiakkailleen tarjota Finvoice-välityspalvelua. Kuluttajat sopivat palveluntarjoajansa kanssa e-laskujen vastaanottamisesta verkkopankkiin tai maksamisen verkkopalveluun. Myyjä luo kuvauksen mukaisen laskun siirtokehyksineen ja lähettää sen ostajalle palveluntarjoajansa kautta. Ostaja siirtää laskun tiedot omiin järjestelmiinsä tai katsoo laskua selaimella. Laskun voi tulostaa selaimelta paperille ja käsitellä sitä perinteisellä tavalla.


title: Finvoice

text: Finvoice-välityspalvelua käyttävän asiakkaan tunnistaa osoitteeseen liittyvästä palveluntarjoajan tunnuksesta, joka on tällöin palveluntarjoajan BIC-tunnus. Asiakkaan ja pankin väliseen sopimukseen liittyy palvelukuvaus ja ehdot, jolloin laskuttaja tietää mitä vastaanottajan kanssa on sovittu ja päinvastoin. Finvoice-välityspalvelu sisältää kuittausmenettelyn, jossa laskuttaja saa tiedon, jos laskua ei voida toimittaa vastaanottajalle välityspalvelusta noudettavaksi. Liitteitä ei voi välittää Finvoicessa. Asiakas voi sopimuksessa valtuuttaa niin sanotun aineistonhoitajan lähettämään ja vastaanottamaan laskuaineistoja puolestaan. Aineistonhoitaja voi olla esim. palvelutalo, tilitoimisto, verkkolaskuoperaattori jne. Finvoice-välityspalvelussa palveluntarjoaja tunnistaa alkuperäisen lähettäjän ja vastaanottajan.


title: Finvoice

text: Finvoice- ja e-laskuja voidaan käyttää vain kaikilta osin voimassa olevien Finvoice-välityspalvelun kuvausten ja ehtojen mukaisessa välityspalvelussa, koska Finanssialan Keskusliitto (aik. Suomen Pankkiyhdistys ry) on kummankin laskun liikkeellelaskija. Finanssialan Keskusliitto omistaa myös Finvoice-välityspalvelun kuvausten ja ehtojen tekijänoikeudet. Finvoice-välityspalveluun sovelletaan FK:n ylläpitämää kuvausta ja ehtoja ja niissä mainittuja dokumentteja eivätkä palveluntarjoajan tekemät ehdot saa olla ristiriidassa Finvoice-välityspalvelun kuvauksen ja soveltamisohjeen kanssa.


title: Finvoice

text: Kuvaus, soveltamisohjeet ja lisätiedot ovat saatavilla FK:n verkkosivuilla.


title: Finvoice

text: Finvoicea tarjoavat pankit ja maksulaitokset:


title: Finvoice

text: Finvoice-standardi on saanut kritiikkiä huonosta teknisestä suunnittelusta. Finvoicesta on 15.2.2018 julkaistu versio 3.0, jossa näitä asioita ei olla huomioitu.


title: Iwasaki

text: Iwasaki (岩崎) on japanilainen sukunimi. Tunnettuja henkilöitä ovat:


title: Toyota Sequoia

text: Toyota Sequoia on Toyota Motor Corporationin valmistama 5-ovinen katumaasturi. Autoa valmistetaan Toyota Motor Manufacturing Indiana-tehtaalla, Gibsonin piirikunnassa, Indianassa, Yhdysvalloissa.


title: Škoda Octavia WRC

text: Škoda Octavia WRC oli Tšekkiläisen Škoda Motorsportin valmistama nelivetoinen ralliauto, joka pohjautui Škoda Octavia Typ 4U henkilöautoon. Auton ensimmäinen evoluutioversio debytoi vuoden 1999 Monte Carlon rallissa kuljettajinaan Armin Schwarz, Pavel Sibera, Bruno Thiry ja Emil Triner. Kuljettajista Sibera osallistui vain Monte Carlon ja Katalonian ralliin, Triner ajoi Portugalin, Kreikan, Suomen ja Italian osakilpailuissa. Kauden päättäneessä RAC-rallissa Schwarzin lisäksi tallin toista autoa ajoi belgialainen Bruno Thiry. Auto ei osoittautunut kykeneväksi voittotaisteluun ja kauden kohokohdaksi jäi Armin Schwarzin 12. sija Akropolis-rallissa, jolla hän toi tallille kolme merkkimestaruuspistettä.


title: Škoda Octavia WRC

text: Kaudella 2000 Armin Schwarzin parina toista tehdasautoa ajoi koko kauden espanjalainen Luis Climent. Kauden kohokohdaksi jäi jälleen Akropolis-ralli, jossa Schwarz ajoi viidenneksi. Climent ei kauden aikana päässyt pistesijoille. Merkkimestaruuspisteitä Škoda sai lisäksi Safarirallista, Monte Carlosta ja Portugalista. Safarirallissa Schwartz oli tuloksissa seitsemäs, edellään kaksi autokuntaa, jotka eivät kilpailleet merkkimestaruuspisteistä. Kyproksen rallissa esiteltiin myös Škoda Octavia WRC Evoluutio 2:n.


title: Škoda Octavia WRC

text: Kaudella 2001 Schwartz toi Škodan Monte Carlon rallissa neljänneksi ja tallitoveri Bruno Thiry kahdeksanneksi, joten Škoda sai kauden parhaaksi jääneet viisi merkkimestaruuspistettä. Ruotsin ja Kyproksen ralleista ei tallin pistepussi karttunut kuin yhdellä pisteellä kummastakin. Akropolis-ralli ja Safariralli olivat totuttuun tapaan Skodalle suotuisia ja niistä molemmista tiimi sai neljä pistettä.


title: Škoda Octavia WRC

text:
Kaudelle 2002 Armin Schwarz siirtyi Hyundain talliin ja Škodan tehdaskuljettajina ajoivat Kenneth Eriksson ja Toni Gardemeister. Argentiinan rallissa talli sai molemmat autot MM-pisteille ja
safarirallista talli keräsi kolme merkkimestaruuspistettä mutta muutoin kausi meni alakanttiin. Suomen rallissa 2002 esiteltiin Octavian kolmas ja viimeinen evoluutioversio.


title: Škoda Octavia WRC

text: Kaudelle 2003 tallin kuljettajina ajoivat Gardemeister ja Didier Auriol. Sekä Argentiinan että Uuden Seelannin ralleissa talli sai molemmat autot MM-pisteille ja Gardemeister ajoi sen lisäksi Turkin rallissa 7. sijalle tuoden tallille kaksi pistettä. Merkkimestaruuspisteissä Škoda oli kauden päättyessä viides onnistuen jättämään Hyundain niukasti taakseen. Kyproksen ralli 2003 jäi Škoda Octavia WRC:n viimeiseksi tehdastallin osalta sillä heinäkuussa ajetussa Saksan rallissa esiteltiin uusi ja kompaktimpi Škoda Fabia WRC.


title: Maria Goretti

text: Pyhä Maria Teresa Goretti (16. lokakuuta 1890 Corinaldo – 6. heinäkuuta 1902 Nettuno) oli roomalaiskatolinen italialainen lapsipyhimys, neitsyt ja marttyyri. Goretti on köyhtymisen, köyhyyden, lasten, tyttöjen, vanhempien menetyksen, marttyyrien, raiskausten uhrien ja nuorten ihmisten suojeluspyhimys. Pyhän Marian tiedetään kuolleen puukotuksesta saamiinsa haavoihin, kun hän vastusteli miestä, joka yritti pakottaa hänet seksiin, antaen kuitenkin tälle anteeksi ennen kuolemaansa. Hänen kerrotaan tehneen suunnilleen 40 ihmettä kuolemansa jälkeen ja ilmestyneen puukottajalleen, joka rupesi myöhemmin maallikkofransiskaaniksi. Paavi Pius XII julisti Goretin autuaaksi 27. huhtikuuta 1947 ja pyhimykseksi 24. kesäkuuta 1950. Maria on katolisen kirkon nuorin kanonisoitu pyhimys, hänen muistopäiväänsä vietetään 6. heinäkuuta eli hänen kuolinpäivänään ja häntä voidaan muistaa jo vuonna 590 käytetyssä "Kaikkien pyhien litaniassa". Pyhä Maria eli paavi Leo XIII:n hallituskaudella.


title: Maria Goretti

text: Pyhä Maria Goretti syntyi 16. lokakuuta 1890 Luigi Goretin ja Assunta Carlinin köyhään talonpoikaisperheeseen ja kastettiin 17. lokakuuta 1890 Maria Teresaksi. Hän vietti lapsuutensa auttaen äitiään kotitöissä, joka aviomiehensä kuoltua malariaan joutui kamppailemaan lastensa ruokkimisessa. Marian osaksi tuli kasvattaa viittä sisarustaan äidin tehdessä töitä pelloilla ja tyttö joutui myös laittamaan ruokaa ja siivoamaan naapureilleen Serenelleille. Lopulta 20-vuotias Alessandro Serenelli alkoi lähennellä pyhää Gorettia, mikä kehittyi 5. heinäkuuta 1902 yritykseksi raiskata tyttö, jonka vastustelusta johtuen mies puukotti tätä ainakin 14 kertaa ja pakeni. Perheen löydettyä tytön tämä vietiin sairaalaan Nettunoon, jossa hän joutui leikkaukseen ilman anestesiaa. Kirurgi ei kuitenkaan onnistunut pelastamaan pyhää Gorettia, joka kuoli 6. heinäkuuta 1902 ja haudattiin 8. heinäkuuta Nettunon hautausmaalle.


title: Maria Goretti

text: Pyhän Maria Goretin elämä voidaan jakaa seuraaviin vaiheisiin:


title: Serviola-luokka

text: Serviola-luokka on Espanjan laivaston neljän 1990-luvun alussa valmistetun aluksen muodostama korvettiluokka, joka korvasi Atrevida-luokan.


title: Vem vet mest?

text: Vem vet mest? on ruotsalainen television visailuohjelma, jota on esitetty Ruotsin SVT2-kanavalla maanantaista perjantaihin vuodesta 2008. Tavallisia ruotsalaisia kilpailijoikseen kutsuvan, yleistietoa kysyvän ohjelman juontajana oli Rickard Olsson vuosina 2008–2018. Elokuusta 2018 alkaen juontajana on ollut Johan Wester. Ohjelmaa esittää myös Suomen Yle Fem arkisin alkuillasta. Ohjelma nauhoitetaan Göteborgissa.


title: Vem vet mest?

text: Ohjelman konsepti perustuu brittiläiseen "Fifteen to One" -ohjelmaan, jota esitti Channel 4 vuosina 1989–2003. "Vem vet mest?" -ohjelman tavalliseen jaksoon kutsutaan kilpailijoiksi kahdeksan tavallista ruotsalaista. He seisovat vierekkäin puhujapöntön näköisissä lavasteissa, joissa olevat lamput syttyvät tai sammuvat sen mukaan, miten hyvin kukin kilpailija pärjää. Ensimmäisellä kierroksella kilpailevat kaikki kahdeksan, toisella kierroksella ensimmäisen kierroksen parhaat ja kolmannella kierroksella enää kolme finalistia. Jokaisella kierroksella on hieman eri säännöt, ja kilpailussa menestymiseen vaikuttaa oman yleistiedon lisäksi myös oikeanlainen kilpailutaktiikka. Maanantaista torstaihin esitettyjen jaksojen voittajat kilpailevat keskenään saman viikon perjantain "Fredagsfinalen"-ohjelmassa 10 000 Ruotsin kruunun viikkopalkinnosta.


title: Vem vet mest?

text: Alun perin kussakin maanantaista torstaihin esitetyssä jaksossa oli kahdeksan sijasta 12 kilpailijaa. Eri tuotantokausina kilpailussa on järjestetty myös erikoisjaksoja, kuten Nobel-palkintojen aihepiireihin keskittyvä, yliopistojoukkueisiin perustuva ja eri ammattiryhmien edustajia keskenään kilpailuttava erikoisjakso.


title: Rakentava

text: RAKENTAVA-lehti oli rakennusalan tilauspohjainen ammatti- ja uutislehti. Lehti ilmestyi vuodesta 1994 vuoteen 2005 saakka. Lehti löytyy Kansalliskirjaston Fennica-tietokannasta ja osa numeroista on edelleen saatavilla kansalliskokoelmasta.


title: Sukupuolineutraalius

text: Sukupuolineutraalius on ajatus, että yhteiskunnallisten instituutuoiden tulisi välttää sellaista sukupuoliroolien korostamista, joka voi johtaa syrjintään.


title: Sukupuolineutraalius

text: Opetushallitus julkaisi 2016 kouluilla pakolliseksi tulevan tasa-arvosuunnitelman laatimisen helpottamiseksi oppaan "Tasa-arvotyö on taitolaji: opas sukupuolten tasa-arvon edistämiseen perusopetuksessa". Tässä on luovutti vuoden 2004 oppaan kannasta, että opetuksen pitää olla sukupuolineutraalia. Vuoden 2014 perustusopetuksen opetussuunnitelmien perusteiden mukaan opetuksen tulee olla "sukupuolitietoista", ja siinä tunnistetaan sukupuolittavia yhteiskunnallisia ja kulttuurisia rakenteita ja puretaan niitä. Oppaasta nousi kohu, kun "Helsingin Sanomien" Nyt-liitteessä lainattiin siitä kohtaa, jonka mukaan lapsia ei pidä enää puhutella joukkona 'tytöt' tai 'pojat'.


title: Sukupuolineutraalius

text: Lastenpsykiatrian erikoislääkäri Jari Sinkkonen on kritisoinut pyrkimystä hämärtää sukupuolieroja ja sitä, ettei lapsia saisi sanoa tytöiksi ja pojiksi. Sinkkonen on sanonut, että sukupuoli on luovuttamaton osa identiteettiä. Sukupuoli on osa ruumiinkuvaa 1,5–2,5-vuotiaasta lähtien. Sinkkosen mukaan jo 1960-luvulla osoitettiin, ettei sukupuoli-identiteetti ole kasvatuksesta riippuvainen. Sinkkosen mielestä ajatus siitä, että tyttönä tai poikana oleminen häivytetään, liittyy enemmän aikuisten tasa-arvopyrkimyksiin, kuin biologiaan ja anatomiaan.


title: Pyhä Cecilia

text: Pyhä Cecilia (; syntymä 2. vuosisata – kuolema 3. vuosisata) oli roomalainen pyhimys, neitsyt ja marttyyri. Häntä kunnioitetaan Ranskan Albin, säveltäjien, marttyyrien, musiikin, muusikkojen, soitinten valmistajien, Nebraskan Omahan arkkihiippakunnan, runoilijoiden ja laulajien suojeluspyhimyksenä. Pyhän Cecilian tunnuksia ovat pidellen luuttua, soittamassa urkuja tai pitäen ruusuja. Hän on yksi seitsemästä marttyyristä, jotka mainitaan messun canonissa ja hänen muistopäiväänsä vietetään 22. marraskuuta. Vanhin historiallinen maininta pyhästä Ceciliasta on niin sanotussa "Martyrologium Hiernymianumissa", mistä päätellen hänen juhlaansa vietettiin jo 300-luvulla. Väitetään, että kun hänen ruumiinsa kaivettiin ylös vuonna 1599 se löytyi turmeltumattomana.


title: Pyhä Cecilia

text: Roomalaiskatolisessa messussa pyhää Ceciliaa on muistettu seuraavanlaisella latinankielisellä kollehtarukouksella:


title: Pyhä Cecilia

text: ""Orémus."


title: Pyhä Cecilia

text: "Deus, qui nos ánnua beátæ Caeciliae Vírginis et Mártyris tuæ sollemnitáte lætíficas: da, ut, quam venerámur offício, étiam piæ conversatiónis sequámur exémplo.""


title: Pyhä Cecilia

text: Lisäksi pyhä Cecilia mainitaan nimeltä jo vuonna 590 käytetyssä "Kaikkien pyhien litaniassa."


title: Pyhä Cecilia

text: Pyhän Cecilian kerrotaan olleen syntyjään roomalainen hyvästä perheestä ja koulutukseltaan kristitty. Hän teki nuoruudessaan valan pyhittääkseen neitsyytensä Jumalalle, mutta hänen vanhempansa saivat hänet suostumaan vasten tahtoaan avioliittoon aatelismies Valerianin kanssa. Hän kertoi pakanalliselle aviomiehelleen, että Jumalan enkeli tahtoi hänen pysyvän neitsyeenä, mihin mies suostui sillä ehdolla, että saisi nähdä enkelin. Nainen vastasi, että tämä toteutuisi, jos hän menisi kasteelle, ja palattuaan kasteen jälkeen mies näkikin pyhän Cecilian puhumassa enkelille. Hän käännytti myös Valerianin veljen Tiburtiuksen, joista molemmista tuli marttyyrejä ennen naista itseään ja joiden jäänteet haudattiin lopulta samaan hautaan Cecilian kanssa. Nainen jakoi omaisuutensa köyhille, mikä suututti prefekti Almachiuksen, joka määräsi pyhän Cecilian poltettavaksi, mutta liekit eivät haavoittaneet häntä, minkä johdosta hänet mestattiin.


title: Škapová-vuoren lento-onnettomuus

text: Škapová-vuoren lento-onnettomuus tapahtui 18. tammikuuta 1956, kun Tšekkoslovakian Bratislavasta Košiceen matkalla ollut ČSA Československé Aerolinien Douglas C-47 törmäsi Škapová-vuoreen Slovakian pohjoisosissa. Lennolla oli 22 matkustajaa ja nelihenkinen miehistö. Neljä matkustajaa selvisi törmäyksestä hengissä, muut 22 koneessa ollutta kuolivat.


title: Škapová-vuoren lento-onnettomuus

text: Lento oli alun perin matkalla Košiceen, mutta joutui siellä vallinneen huonon sään vuoksi lentämään varakentälle, Poprad-Tatryn lentoasemalle. Kova tuuli puhalsi koneen kuitenkin sivuun reitiltään. Se ajautui lopulta lähestymisreitiltä 11 kilometriä itään ja 3,5 kilometriä pohjoiseen päätyen vuoristoiselle alueelle. Siellä se laskeutui alaspäin ja törmäsi vuoreen.


title: Škoda Garde

text: Škoda Garde on Škodan vuosina 1981–1984 valmistama takamoottorinen coupé-korinen automalli. Se korvasi edeltäneen Škoda 110 R -mallin ja seuraajaksi tuli Škoda Rapid. Saksassa Gardea myytiin Škoda Rapid -nimisenä.


title: Škoda Garde

text: Garden moottorina oli 1,2-litrainen bensiinimoottori, jonka teho oli 54 hevosvoimaa. Voimansiirtona oli nelivaihteinen manuaalivaihteisto.


title: Klonaalisesti tarttuva syöpä

text: Klonaalisesti tarttuvalla syövällä tarkoitetaan syöpäsoluja, jotka voivat siirtyä eliöiden välillä ilman muita tartuttajia kuten syöpää aiheuttavia viruksia eli onkoviruksia. Syöpä tarttuu siis "klonaalisesti". Tämän tyyppinen syöpä on harvinainen useimmilla eliöillä, mutta poikkeuksia on: pussiahmojen (tasmanian tuholaisten) kohdalla tietty tarttuva syöpä (DFTD, engl. "devil facial tumour disease") on niin yleinen, että se on lajina kuolemassa sukupuuttoon lähinnä kyseisen syövän vuoksi.Pullonkaulailmiön läpikäyneillä lajeilla saattaa esiintyä tavallista enemmän tarttuvia syöpiä.1841–1914 elänyt M. A. Novinsky kokeili 1876 tiettävästi ensimmäisenä maailmassa CTVT:n tartuttamista koirien välillä siirtämällä syöpäkudosleikkeitä koirasta toiseen onnistuneesti. Hänen tuloksensa toistettiin useissa kokeissa jo ennen 1900-lukua. Syövän arveltiin tarttuvan itsessään ja sille annettiin useita eri nimiä, jotka kuvastivat tätä ominaisuutta, kuten "infektiivinen sarkooma" ja "transplantoituva lymfosarkooma". Ei kuitenkaan ollut täysin varmaa, tarttuivatko syöpäsolut vai saivatko koe-eläimet syövän esimerkiksi syöpävirustartunnasta. 1960-luvulla julkaistiin muutamia tutkimuksia, jotka tukivat virusteoriaa: niissä väitettiin syövän tarttuvan kudosnäytteistä näiden lyysauksen jälkeenkin (tämä tappaa solut jättäen virukset). Vastaavat paremmin tehdyt lyysaustutkimukset kuitenkin todistivat viimeistään 1970-luvulle tultaessa syövän voivan tarttua sellaisenaan.


title: Klonaalisesti tarttuva syöpä

text: 1996 hollantilainen luontokuvaaja Christo Baars havaitsi tiettävästi ensimmäisenä pussiahmojen DFTD-kasvaimia ja otti niistä valokuvia. Tätä seurasivat useat havainnot kasvaimista ja pussiahmojen määrän väheneminen. 2006 DFTD:n esitettiin ensimmäisen kerran olevan tarttuva syöpä, sillä tutkimuksessa kasvainten solujen havaittiin olevan geneettisesti samoja useissa eri pussiahmoissa.


title: Lomin lento-onnettomuus 1956

text: Lomin lento-onnettomuus 1956 tapahtui 3. heinäkuuta 1956, kun Tšekkoslovakian Pardubicesta Prešoviin matkalla ollut Tšekkoslovakian ilmavoimien Douglas C-47 syöksyi maahan lähellä Lomia Slovakian keskiosassa. Lennolla oli 15 matkustajaa ja kuusihenkinen miehistö. Kaikki 21 kuolivat onnettomuudessa.


title: Lomin lento-onnettomuus 1956

text: Lento joutui kolmen kilometrin korkeudella lentäessään myrskyyn lähellä Zvolenia. Voimakas myrsky vaurioitti koneen siipiä ja korkeusvakaajia, mikä johti hallinnan menetykseen ja maahansyöksyyn.


title: Haagin kansainvälisen oikeuden akatemia

text: Haagin kansainvälisen oikeuden akatemia (, ) on kansainvälisen julkis- ja yksityisoikeuden opetuksen ja tutkimuksen keskus, joka toimii Rauhanpalatsissa Haagissa, Alankomaissa. Sen tavoitteena on edistää kansainvälisten suhteiden oikeudellisten kysymysten tutkimista. Akatemia on erityisen tunnettu opiskelijoille ja nuorille tutkijoille suunnatuista kesäkursseista.


title: Haagin kansainvälisen oikeuden akatemia

text: Kansainvälisen oikeuden akatemia ei ole yliopisto, eikä se toimi yliopiston tavoin. Sillä ei ole vakituista opetushenkilöstöä, vaan akatemian tieteellinen neuvosto (nk. curatorium) kutsuu kurssien pitäjiksi päteviksi katsomiaan henkilöitä. Tieteellisen neuvoston puheenjohtajana toimi aiemmin aina kuolemaansa saakka Boutros Boutros-Ghali. Vuodesta 2017 lähtien neuvoston puheenjohtajana on toiminut Pariisin yliopiston Université Paris I:n (Panthéon-Sorbonne) emeritusprofessori Yves Daudet.


title: Haagin kansainvälisen oikeuden akatemia

text: Akatemialle myönnettiin Félix Houphouët-Boignyn rauhanpalkinto vuonna 1992 ja sitä on ehdotettu Nobelin rauhanpalkinnon saajaksi yhteensä 38 kertaa vuosien 1915 ja 1956 välillä.


title: Haagin kansainvälisen oikeuden akatemia

text: Ajatuksen kansainvälisen oikeuden akatemian perustamisesta nosti Haagin rauhankonferenssissa vuonna 1907 esiin alankomaalainen juristi Tobias Michael Carel Asser. Akatemian oli alun perin tarkoitus käynnistää toimintansa vuonna 1914, mutta ensimmäisestä maailmansodasta johtuvan viivästyksen vuoksi ensimmäiset kurssit järjestettiin vasta vuonna 1923.


title: Kai L. Bremer

text: Kai Lauri Bremer (s. tammikuu 1935 Viipuri) on suomalainen museoajoneuvoharrastaja, joka tunnetaan "Mobilisti"-lehden perustajana ja pitkäaikaisena päätoimittajana.


title: Kai L. Bremer

text: Bremer varttui autottomassa upseeriperheessä Kouvolassa, kunnes isä yleni everstiksi ja sai virka-autokseen vuoden 1939 Mercuryn. 1950-luvun lopulla Bremer osti ensimmäiseksi omaksi autokseen vuoden 1928 Chryslerin. Ennen "Mobilisti"-lehden perustamista Bremer työskenteli 1950-luvulta asti autoalalla, muun muassa Saab-automyyjänä, Ford-huoltomiehenä, huoltamonpitäjänä, "Maaseudun Autolehden" ja "Moottori"-lehden toimittajana sekä Nokian Renkaiden tiedottajana.


title: Kai L. Bremer

text: Bremerille myönnettiin vuonna 2011 Moottoriliikenteen ansiomitali. Kun Bremer täytti 80 vuotta tammikuussa 2015, Yle TV2 esitti hänestä kertovan 45-minuuttisen dokumentin, jonka on ohjannut Veli Vartiala.


title: Poliisimestari

text: Poliisimestari on aiempi kaupungin poliisilaitoksen päällikön virkanimike. Maaseudulla poliisin päällikkönä toimi nimismies. Poliisilaitos toimi ns. vanhoissa kaupungeissa. Viimeisen kerran poliisimestarin virasta säädettiin asetuksessa poliisin hallinnosta (359/1992) ja poliisiasetuksessa (1112/1995). Poliisiasetusta muutettiin vuonna 1996 (880/1996), jonka myötä sekä maaseudulla että kaupungeissa poliisipiirin päällikön virkanimike on poliisipäällikkö ja poliisimestarin nimikkeestä luovuttiin.


title: Poliisimestari

text: Sekä aiempien että nykyisten asetusten mukaan Helsingin poliisilaitoksen päälliköllä on ollut poliisikomentajan arvonimi.


title: Arto Minkkinen

text: Arto Tapio Minkkinen (s. 30. joulukuuta 1953 Oulu) on suomalainen teatteriohjaaja ja näyttelijä. Ammattiteattereiden lisäksi Minkkinen on työskennellyt muun muassa kehitysvammaisteatterin parissa ja kulttuuriohjaajana.


title: Arto Minkkinen

text: Arto Minkkinen syntyi Vilho ja Aino Minkkisen perheeseen. Hän opiskeli Teatterikorkeakoulussa 1978–1982. Minkkinen työskenteli Hämeenlinnan kaupunginteatterissa 1982–1983 ja Ahaa Teatterissa 1984–1988. Niin ikään 1988 hän ryhtyi vapaaksi taiteilijaksi.


title: Arto Minkkinen

text: Minkkinen on ohjannut muun muassa näytelmät "Tunnetteko Linnunradan", "Donna", "Isän varjo" ja "Vanhan lesken hirveä surma". Hän on vieraillut näyttelijänä muun muassa Kehitysvammaisteatteri La Stradassa.


title: Arto Minkkinen

text: Näyttämöuransa ohella Minkkinen on työskennellyt muutamissa televisiotuotannoissa. Vuonna 1998 hän oli mukana käsikirjoittamassa mustan huumorin sävyttämää fiktiotuotantoa "Nahkiaiset". Vuonna 1991 esitetyssä draamasarjassa "Matkalaukkukostaja" Minkkinen näytteli Huuskosen roolin.


title: Aarne T. K. Lahtinen

text: Aarne T. K. Lahtinen (s. 1934) on suomalainen kääntäjä.


title: Pieni amerikanpaimenkoira

text: Pieni amerikanpaimenkoira on lokakuusta 2017 alkaen Suomen Kennelliiton hyväksymä pienikokoinen paimenkoirarotu, jonka alkuperämää on Yhdysvallat. Vuoden 2018 alusta rodulla on oikeus osallistua Suomessa ja muissa Pohjoismaissa järjestettäviin näyttelyihin ja kokeisiin. Aiemmin on hyväksytty roduksi Amerikan Kennelklubissa (AKC) ja Pohjoismaisessa Kennelunionissa (PKU). Rotu on hyvin monipuolinen ja tarmokas, älykäs sekä miellyttämishaluinen ja soveltuu erinomaisesti erilaisiin harrastuksiin. Rotu kuuluu FCI:n roturyhmään 1 (lammas- ja karjakoirat), mutta ei ole vielä hyväksytty FCI-roduksi.


title: Pieni amerikanpaimenkoira

text: Pieni amerikanpaimenkoira on sopusuhtainen, hieman korkeuttaan pidempi pienikokoinen koirarotu. Urosten tavoiteltu säkäkorkeus on 35,5 - 46 cm ja narttujen vastaavasti 33 - 43 cm. Paino suhteutuu säkäkorkeuteen ja on noin 9-18 kg. Häntä voi olla pitkä tai luonnollisesti töpö, Suomessa hännän typistäminen ei ole sallittua.


title: Pieni amerikanpaimenkoira

text: Karvapeite on liioittelematon, kohtuullisella kauluksella ja eturaajojen- ja reiden takaosan hapsutuksella. Karva on keskivahvaa ja keskipitkää, suoraa tai laineikasta ja säänkestävää. Alusvillan määrä vaihtelee.


title: Pieni amerikanpaimenkoira

text: Sallittuja värejä ovat musta, sinimarmoroitu (blue merle), punainen (maksanvärinen), punamarmoroitu (red merle). Sallitut punaruskeat (tan) merkit ja valkoiset merkit (ei vallitsevina).


title: Pieni amerikanpaimenkoira

text: Pieni amerikanpaimenkoira on älykäs ja sillä on voimakas paimennus- ja vartiointivietti. Se soveltuu monenlaiseen käyttöön ja on helposti koulutettava, innokas ja sinnikäs työkoira. Tämä rotu on perheeseensä kiintyvä ja uskollinen, ja on omimmillaan aktiivisessa kodissa. Voi olla varautunut vieraita kohtaan, mutta ei arka.


title: Pieni amerikanpaimenkoira

text: Rodun odotettu elinikä on 12-15 vuotta. Kuten useilla rotukoirilla, myös pienellä amerikanpaimenella esiintyy joitain tyypillisiä sairauksia. Esimerkkejä silmällä pidettävistä sairauksista ovat etenevä verkkokalvon surkastuma (PRA), perinnöllinen harmaakaihi, iriksen kehityshäiriö (iris coloboma), mikro-oftalmia eli pienisilmäisyys, lääkeaineyliherkkyys (MDR1), lonkkavika ja perinnöllinen selkäytimen rappeumasairaus (degeneratiivinen myelopatia)


title: Walserit

text: Walserit ovat Sveitsin Valais’sta peräisin oleva kansanryhmä, joka muutti 1200–1400-luvulla Rhônen laakson latvoilta saksankielisestä Ylä-Valais’sta, Sierren–Brigin seudulta lähinnä itään Reinin alkujokien varrelle Graubündeniin. Muuttoalueita oli myös Valais’n Alppien eteläpuolella nykyisessä Italiassa (Valsesia) ja idässä Feldkirchin-Oberstdorfin seudulla nykyisessä Liechtensteinissa ja Itävallassa sekä Saksassa (Grosses Valsertal, Kleinvalsertal).


title: Walserit

text: Walserit elivät karjanhoidolla.


title: Walserit

text: Walserien edelleen käyttämä kieli on saksan murre walser, jota puhuu äidinkielenään parikymmentä tuhatta Sveitsissä, Italiassa, Liechtensteinissa ja Itävallassa. Nimitys "Walser/walser" on peräisin Valais’n saksankielisestä nimestä "Wallis" tarkoittaen wallisilaista ().


title: Walserit

text: Walserien asuttamilla aluilla on runsaasti Walser-, Vals- tai Valser-alkuisia paikannimiä.


title: Intiaaniluopio

text: Intiaaniluopio ("Arrowhead") on yhdysvaltalainen lännenelokuva, jonka on ohjannut ja käsikirjoittanut Charles Marquis Warren. Sen ensi-ilta oli 1953.


title: Intiaaniluopio

text: Pertti Avolan mukaan Warrenin lännenohjauksista "Intiaaniluopio" on äärimmäinen kuvaus intiaanien keskuudessa kasvaneesta valkoihoisesta. Se on surullisenkuuluisa rasistisuudestaan ja jopa kylmän sodan vertauskuva. Kuten yleensäkin varhemmissa lännenelokuvissa, myös tässä keskeisiä intiaanirooleja näyttelevät valkoihoiset. Petollisen apassin roolissa on Jack Palance. Intiaanien kasvattamaa ja heitä vihaavaa Ed Bannonia esittää Charlton Heston.


title: Kalevauva.fi

text: Kalevauva.fi on helsinkiläinen humoristista folk-poppia esittävä trubaduuriyhtye. Yhtye on tullut tunnetuksi internetin välityksellä julkaistuista kappaleistaan, joiden sanoitukset on koottu yksinomaan Vauva-lehden keskustelufoorumin keskusteluista.


title: Kalevauva.fi

text: Yhtye perustettiin aikoinaan kesän 2016 Kaustinen Folk Music Festival -tapahtumassa esiintymistä varten. Yhtyeestä tuli kuitenkin niin suosittu, että se jatkoi toimintaansa festivaalien jälkeenkin. Yhtyeen YouTube-kanavan videoilla on yli 2,7 miljoonaa näyttökertaa lokakuussa 2018.


title: Kalevauva.fi

text: Yhtye on julkaissut kymmeniä kappaleita ainoastaan YouTube-kanavallaan. Virallisesti yhtye on julkaissut yhden albumin ja 5 singleä. Albumi valittiin jaetulla sijalla Kansanmusiikki-lehden vuoden kansanmusiikkilevyksi 2017, ja yhtye valittiin Vantaan Sanomien äänestyksessä Vuoden vantaalaiseksi 2017.


title: Let L-410 Turbolet

text: Let L-410 Turbolet on tšekkoslovakialaisen Let Kunovicen kehittämä potkuriturbiinikäyttöinen kuljetus- ja matkustajalentokone. Se lensi ensilentonsa 16. huhtikuuta 1969 ja otettiin reittiliikennekäyttöön vuonna 1971. Alun perin Aeroflotin toiveesta Antonov An-2:n korvaajaksi suunniteltua konetta oli toukokuuhun 2016 mennessä valmistettu yli 1 200 kappaletta. Se on yhä tuotannossa, ja uusin kehitysversio L-410NG esiteltiin vuonna 2016.


title: Let L-410 Turbolet

text: L-410:n ylivoimaisesti suurin käyttäjä oli Aeroflot, jolla oli käytössään kaikkiaan yli 640 konetta. Nykyään konetta käyttävät eniten yksityishenkilöt, lentokerhot ja muut vastaavat. Suurin yksittäinen käyttäjä on Venäjän ilmavoimat, jolla marraskuussa 2017 oli aktiivikäytössä 29 konetta.


title: Let L-410 Turbolet

text: Neuvostoliittolainen Aeroflot alkoi 1950- ja 1960-lukujen vaihteessa etsiä 10–12-paikkaista potkuriturbiinikäyttöistä korvaajaa Antonov An-2 -koneelle. Tšekkoslovakialainen Let Kunovice -lentokonetehdas alkoi kehittää tehtävään sopivaa L-400-konetta, johon haluttiin noin 735 kilowatin moottorit. Projekti lähti kunnolla vauhtiin vasta 1960-luvun loppupuolella. Uudistettu suunnitelma sai mallinimen L-410. Voimalaitteeksi harkittiin muun muassa Garrett AiResearchin ja Turbomécan moottoreita. Prototyyppien ja ensimmäisten tuotantokoneiden moottoriksi valittiin kuitenkin lopulta 526-kilowattinen kanadalainen Pratt & Whitney Canada PT6A-27, ja sen pohjalta alettiin myös kehittää koneeseen soveltuvaa tšekkoslovakialaista Walter M601 -moottoria.


title: Let L-410 Turbolet

text: Ensimmäiset tutkielmat koneesta tehtiin vuosina 1966 ja 1967, ja prototyypin lopulliset suunnitelmat valmistuivat huhtikuussa 1968. Lyhyille matkoille suunnitellun koneen kapasiteetiksi tuli 12–19 matkustajaa tai 1 850 kilogrammaa rahtia, ja se kykeni laskeutumaan lyhyille ja päällystämättömille kiitoteille. Kolmen ensimmäisen prototyypin rakentaminen alkoi niin ikään vuonna 1968. Ensimmäisen prototyypin ensilento oli 16. huhtikuuta 1969, ja konetta lensivät Vladimír Vlk ja František Svinka. Sen ensimmäisiä julkisia esiintymisiä oli pieni lentofestivaali Otrokovicen lentokentällä 1. toukokuuta. Nopean viimeistelyn ja 50 lentotunnin jälkeen kone asetettiin näytille Pariisin ilmailunäyttelyssä.


title: Let L-410 Turbolet

text: Koelento-ohjelman pohjalta koneeseen tehtiin useita muutoksia muun muassa polttoainejärjestelmään ja laskutelineisiin. Ensimmäisessä kuudessa koneessa, jotka tunnettiin pelkällä mallinimellä L-410, oli kolmilapaiset Hamilton-potkurit, mutta myöhemmissä koneissa siirryttiin Hartzellin valmistamiin vastaaviin potkureihin. Niihin oli tehty myös muita muutoksia: runkoa ja pyrstön ohjainpintoja oli vahvistettu ja jäänpoistossa siirrytty paineilmalla toimivaan järjestelmään. Uusien muutosten myötä koneet saivat mallinimen L-410A.


title: Let L-410 Turbolet

text: Neljä L-410A-konetta lähetettiin Neuvostoliittoon Aeroflotin testattavaksi. Ne kilpailivat tilauksista Berijev Be-30:n ja Antonov An-28:n kanssa. Neuvostoliittolaiskoneista Be-30:llä oli pidempi toimintamatka, suurempi huippunopeus ja paremmat hallintaominaisuudet sivutuulessa, kun taas An-28:lla oli paremi suorituskyky lentoonlähdössä ja laskussa sekä suurempi kapasiteetti. Niinpä molempia koneita suositettiin tuotettaviksi. Vuonna 1972 Aeroflot tilasi yllättäen L-410-koneita Be-30:n sijasta. Vaikka L-410:een mahtui hieman enemmän matkustajia, sen valinta oli lähinnä poliittinen ja vahvisti Neuvostoliiton ja Tšekkoslovakian taloudellisia siteitä. Valinta oli hyvin merkittävä, sillä Neuvostoliittoon toimitettiin lopulta kaikkiaan 879 L-410-konetta.


title: Let L-410 Turbolet

text: L-410 teki syksyllä 1970 ensiesiintymisensä Brnon kauppamessuilla, joilla siitä tuli lähes jokavuotinen vieras vuoteen 1990 saakka. Näyttelykone purettiin tehtaalla, kuljetettiin messukeskuskselle maitse ja koottiin siellä uudelleen. L-410 vieraili vuonna 1970 myös Hampurin ilmailunäyttelyssä. Seuraavana vuonna vuorossa olivat Zagrebin kauppamessut, jotka eivät kuitenkaan poikineet tilauksia, sekä ilmailunäyttelyt Pariisissa, Varsovassa ja Unkarissa. Vuoden 1971 Brnon kauppamessujen yhteydessä L-410 tuli ensi kertaa liikennekäyttöön, kun Slov-Air lensi sillä messujen ajaksi avatulla Praha–Brno-reitillä. Yhtä L-410A:ta esiteltiin Moskovassa Aeroflotin edustajille huhtikuussa 1972, ja ensimmäiset toimitukset Neuvostoliittoon olivat vuorossa seuraavana vuonna.


title: Let L-410 Turbolet

text: Slov-Air sai vuosina 1971–1974 käyttöönsä lisää L-410A-koneita, jotka korvasivat Tšekkoslovakian sisäisillä reiteillä Avia 14 -koneita. Niinpä 1970-luvun alkupuolella L-410:iä näkyi säännöllisesti muun muassa Kunovicessa, Lucenecissa, Žilinassa, Mariánské Lázněssa ja Holešovassa. Pelkästään vuonna 1974 yhtiö kuljetti koneillaan yli 95 000 matkustajaa ja suunnitteli toimintansa laajentamista. Kehitys kuitenkin pysähtyi, kun liikenneministeriö päätti siirtää L-410:t miehistöineen ČSA:lle vuoden 1976 alussa. Sen laivastoon L-410 ei sopinut, ja ne poistettiinkin käytöstä 1980-luvun puoliväliin mennessä, tosin väitetysti taloudellisista syistä. Osa koneista siirtyi ČSA:lta ilmavoimille, osa taas yrityksille, kuten Škoda Pilsenille ja Vítkovicen terästehtaalle, jotka 1990-luvun alussa perustivat omat lentoyhtiönsä, Škoda Airin ja Air Vítkovicen.


title: Let L-410 Turbolet

text: Tšekkoslovakian lisäksi L-410A-koneita toimitettiin Unkariin ja Neuvostoliittoon. Kuuden myöhemmin L-410A:ksi muutetun prototyypin lisäksi niitä valmistettiin 25, joista viimeiset vuonna 1974.


title: Let L-410 Turbolet

text: Walter M601 -moottoria aiemmin vaivanneet ongelmat, joiden vuoksi L-410 käytti aluksi Pratt & Whitney Canadan moottoreita, saatiin korjattua 1970-luvun puoliväliin mennessä. M601A-moottoreita käyttävä L-410M lensi ensilentonsa vuoden 1973 lopulla ja tuli sarjatuotantoon seuraavana vuonna. Vaikka Walter-moottorit olivat tehokkaammat, koneen lakikorkeus ja lentonopeus olivat hieman L-410A:ta pienemmät. Ensimmäiset koneet toimitettiin Tšekkoslovakian ilmavoimille, ja ne pysyivät Tšekin ja Slovakian ilmavoimien käytössä vuoteen 1996. Ensimmäinen kone Aeroflotille valmistui vuonna 1975, mutta kokeiden ja säätöjen jälkeen varsinaiset toimitukset alkoivat vasta kaksi vuotta myöhemmin. Vuosina 1977–1979 Aeroflotille toimitettiinkin sata konetta, joista osa M601B-moottorein varustettuna L-401MA-versiona. Kaikkiaan L-410M-sarjan koneita valmistettiin 108.


title: Let L-410 Turbolet

text: L-410M-konetta muokattiin tuotannon aikana Aeroflotin vaatimusten mukaiseksi, sillä se oli käytännössä ainoa ostaja. Kaikkia toiveita ei kuitenkaan voitu täyttää pienillä parannuksilla, vaan jatkokehitys oli tarpeen. Aeroflot halusi koneen, joka pystyisi lentämään pienimmiltäkin lentokentiltä ja huonoissa sääoloissa, jotta se olisi todellinen Antonov An-2:n korvaaja. Let teki useita erilaisia suunnitelmia kaksi- ja kolmimoottorisista koneista ja harkitsi Walter-moottorien lisäksi myös neuvostoliittolaisia TVD-10-moottoreita. Lopulta näistä suunnitelmista muodostui uusi STOL-versio ("Short Take-Off and Landing") L-410UVP, jonka nimi tuli venäjänkielisistä sanoista ”parannettu lentoonlähtö ja laskeutuminen” (украченного взлёта и посадки, "ukratšennogo vzljota i posadki").


title: Let L-410 Turbolet

text: Uuden mallin runko oli 80 senttimetriä pidempi ja kärkiväli kaksi metriä suurempi. Siihen oli lisäksi asennettu lyhyille kiitoteille laskeutumista helpottavat spoilerit. Voimalaitteina olivat edelleen Walter M601B -moottorit. Vaikka uuden version ohjainpinnat olivat metallisten sijaan kangaspäällysteiset, sen tyhjäpaino oli huomattavasti edeltäjiään suurempi. Koneteho pysyi samana, minkä seurauksena UVP-mallin hyötykuorma ja lakikorkeus jäivät pienemmiksi, ja matkustajamäärä oli rajoitettava 15:een.


title: Let L-410 Turbolet

text: L-410UVP-prototyypin ensilennon lensivät 1. marraskuuta 1976 Vladimír Vlk ja František Svinka. Kaikkiaan prototyyppejä rakennettiin kuusi vuosina 1976–1978. Niistä yhtä käytettiin rasituskokeisiin ja loput viisi lensivät koelentoja, joihin kuului jälleen kerran kylmän ilmanalan kokeita Jakutiassa sekä ensi kertaa koelentoja Bulgarian kuumassa kesässä. Ensimmäistä sarjatuotantokonetta lensivät ensi kertaa 14. maaliskuuta 1979 Stanislav Sklenářin ja Miroslav Sedláček. Seuraava kone osallistui Pariisin ilmailunäyttelyyn ja toimitettiin sen jälkeen Aeroflotille.


title: Let L-410 Turbolet

text: Kun L-410UVP:n tuotanto saatiin tyyppihyväksynnän saamisen ja pienien muutosten jälkeen kunnolla käyntiin, oli mahdollista ottaa huomioon yksittäisten asiakkaiden toiveita. Marraskuusta 1980 lähtien osa Aeroflotille toimitetuista koneista maalattiin normaalista poikkeavaan punaiseen väritykseen, joka helpotti koneiden havaitsemista laajoilla asumattomilla alueilla, joilla ne lensivät. Itä-Saksan ilmavoimille toimitettiin konetta VIP-versiona ja Tšekkoslovakian ilmavoimille yhdistettynä laskuvarjohyppy-, ambulanssi- ja rahtiversiona. Tšekkoslovakian ilmavoimien koneita käytti jopa taitolentoryhmä Szobi kvartet. Myöhemmin koneesta tehtiin myös ilmakuvausversio, jota käyttivät Interflug ja Tšekkoslovakian ilmavoimat.


title: Let L-410 Turbolet

text: Liikennelentokoneiden käyttötaloudellisuus alkoi painottua entistä enemmän 1980-luvulla. Niinpä Let alkoi insinööri Ladislav Smrčkan johdolla kehittää L-410:sta päivitettyä versiota, johon haluttiin muun muassa enemmän matkustajapaikkoja, pidempi toimintamatka, suurempi lentoonlähtöpaino, hiljaisempi matkustamo ja päivitetyt laitteistot. Tilauksia tai sitoumuksia uudesta versiosta, joka suunnitelmissa sai aluksi nimen L-410E, ei kuitenkaan tullut, joten sen rakentaminen viivästyi kahdella vuodella. Prototyyppien rakentaminen alkoi lopulta vuoden 1984 kesällä, jolloin nimi oli muuttunut varsin mutkikkaaseen muotoon L-410UVP-E, jossa E tuli venäjän kielen sanasta ”taloudellinen” (экономический, "ekonomitšeski"). Syyt tähän olivat kaupallisten lisäksi poliittiset: kyseessä oli jälleen tapa suunnata koneen markkinointi Aeroflotille.


title: Let L-410 Turbolet

text: L-410UVP-E:hen tuli uudet Walter M601E -moottorit ja viisilapaiset Avian potkurit, joiden ansiosta matkustajakapasiteetti voitiin taas nostaa alkuperäiseen 19:ään. Sen laskusiivekkeiden maksimikulmaa kasvatettiin 41 asteeseen. Siihen oli saatavissa lisävarusteena siivenkärkiin sijoitetut ylimääräiset polttoainetankit, joihin mahtui 315 kilogrammaa polttoainetta normaalin 1 000 kilon lisäksi. Koneessa oli myös uudistettua avioniikkaa, joka oli yhteensopivaa sekä itäblokin maissa että lännessä käytettyjen navigointilaitteistojen kanssa. Luvattu avioniikkauudistus jäi kuitenkin puolitiehen, sillä korkealaatuista avioniikkaa ei itäblokissa ollut juuri saatavilla. Esimerkiksi säätutkaa tarjottiin koneen ostajille lisävarusteena, mutta niiden neuvostoliittolainen valmistaja ei koskaan saanut yhtäkään tutkaa toimitettua. L-410UVP:hen verrattuna avioniikassa tapahtuikin vain pieni parannus.


title: Let L-410 Turbolet

text: Koneen prototyyppi teki ensilentonsa vuoden 1984 viimeisenä päivänä lentäjinään František Srnec ja Stanislav Sklenář. Seuraavana vuonna kolme prototyyppiä osallistui koelentoihin Tšekkoslovakiassa ja Neuvostoliitossa. Neuvostoliittoon toimitettiin vuonna 1985 vielä kolme konetta lisää ennen kuin sarjatuotanto oli edes alkanut, ja niiden käyttökokemusten perusteella UVP-E:hen tehtiin vielä muutoksia. Varsinainen sarjatuotanto alkoi vuonna 1986, ja ensimmäisen sarjatuotantokoneen sai Aeroflot. UVP-E:n eri versioita toimitettiin Aeroflotin ja Tšekkoslovakian lisäksi myös muun muassa Neuvostoliiton ilmavoimille, Unkariin, Puolaan, Ruotsiin ja Brasiliaan. Siitä suunniteltiin myös pidennettyä L-410UVP-V-versiota 22 matkustajalle, mutta suunnitelmat hyllytettiin, kun mahdollinen ja siinä vaiheessa ainoa asiakas ei ollut koneesta kiinnostunut.


title: Let L-410 Turbolet

text: Aeroflotille toimitettiin 4. joulukuuta 1990 tuhannes valmistettu L-410. Samassa tilaisuudessa oli myös tarkoitus allekirjoittaa sopimus seuraavan vuoden toimituksista, mutta sitä siirrettiin tammikuulle 1991. Sopimuksen synty kuitenkin viivästyi ja viivästyi, mutta tuotanto jatkui, ja valmistuneet koneet jäivät tehtaalle Kunoviceen odottamaan. Lopulta sopimus jäi Neuvostoliiton hajottua kokonaan tekemättä, ja kymmenittäin koneita jäi odottamaan ostajaa.


title: Let L-410 Turbolet

text: UVP-E:stä tehtiin useita eri versioita. Niistä kenties merkittävin oli L-410UVP-E20, joka tuli tuotantoon vuonna 1990. Sen runkoa oli lyhennetty 40 senttimetriä ja se kykeni toimimaan paremmin jäätävissä olosuhteissa. Tekniset muutokset olivat pieniä, mutta E-20 sai sekä Euroopan EASA:n että Yhdysvaltain FAA:n tyyppihyväksynnän. Kansainvälisen hyväksynnän ansiosta L-410 saavutti laajemman asiakaskunnan. E-20 onkin edelleen tuotannossa ja on vuodesta 1994 ollut ainoa valmistettu L-410-malli. Yhdysvaltain markkinoille sertifioitiin sen lisäksi myös toinen uusi versio, L-420, joka ei laajoista esittelykiertuiesta huolimatta herättänyt mielenkiintoa, ja niitä valmistettiin vain kaksi.


title: Let L-410 Turbolet

text: Vuoteen 1995 mennessä L-410-koneita oli valmistettu yli 1 050, joskaan kaikkia vuonna 1991 tehtyjä koneita ei vielä ollut saatu myytyä. Uusia koneita toimitettiin 1992–1996 muun muassa Boliviaan, Viroon, Djiboutiin ja Tunisiaan, ja Neuvostoliittoon aikoinaan vietyjä koneita myytiin käytettyinä esimerkiksi Filippiineille, Bulgariaan ja Afrikkaan. Tämä osoittaa koneen monipuolisuuden ja kyvyn toimia hyvin erilaisissa olosuhteissa.


title: Let L-410 Turbolet

text: Vuosien varrella Let Kunovicen omistajuus on vaihtunut kahteen kertaan, ja vuodesta 2005 se on tunnettu nimellä Aircraft Industries. Korjausten ja päivityspakettien lisäksi Kunovicen tehtaalla on valmistunut vuosittain useita uusia L-410UVP-E20-koneita. Vuonna 2013 tehtaan osti venäläinen UGMK, joka ilmoitti aloittavansa koneen tuotannon Venäjällä. Ensimmäinen L-410 valmistui siellä vuonna 2015. Vuoteen 2016 mennessä L-410-koneita oli valmistettu kaikkiaan yli 1 200 kappaletta.


title: Let L-410 Turbolet

text: L-410:n uusin versio, L-410NG, esiteltiin vuonna 2016. Siinä on päivitetyt General Electric H85 -moottorit sekä uudet siipitankit, jotka nostavat polttoainekapasiteetin 2 450 kilogrammaan, toimintamatkan 2 500 kilometriin ja lentoajan yhdeksään tuntiin. Sille haetaan tyyppihyväksyntää sekä Euroopan, Yhdysvaltain että Venäjän viranomaisilta, ja sertifiointia odotetaan vuoden 2017 lopulla.Marraskuussa 2017 L-410-koneita oli käytössä 341.


title: Let L-410 Turbolet

text: Tähän on listattu vain L-410-koneita käyttävät lentoyhtiöt, järjestöt ja muut vastaavat, ei esimerkiksi lentokerhoja tai yksityishenkilöitä. Koneiden lukumäärä sulkeissa.


title: Let L-410 Turbolet

text: Koneiden lukumäärä sulkeissa.


title: Let L-410 Turbolet

text: Syyskuuhun 2018 mennessä valmistetuista noin 1 200 L-410:sta 121 eli noin 10,1 prosenttia on tuhoutunut onnettomuuksissa ja kaappauksissa. Vertailun vuoksi muista vastaavan kokoluokan ja aikakauden konetyypeistä de Havilland Canada DHC-6 Twin Otterilla vastaava osuus on 29,8 prosenttia, Dornier Do 228:lla 14,3 prosenttia ja Embraer EMB 110 Bandeirantella 19,6 prosenttia.


title: Let L-410 Turbolet

text: L-410:n toistaiseksi pahin onnettomuus tapahtui 26. elokuuta 1993 Aldanissa Venäjällä, kun Sakha Avian lento 301 sakkasi ja syöksyi maahan loppulähestymisen aikana. Ylipainoisen koneen painopiste oli liian takana, ja kun miehistö laski laskusiivekkeitä, koneen nokka alkoi nousta ylöspäin eikä miehistö saanut enää konetta hallintaansa. Kaikki 24 koneessa ollutta kuolivat maahansyöksyssä.


title: Let L-610

text: Let L-610 on tšekkoslovakialaisen Let Kunovicen kehittämä potkuriturbiinikäyttöinen kuljetus- ja matkustajalentokone. Sen kehitystyö aloitettiin vuonna 1984, ja se lensi ensilentonsa 28. joulukuuta 1988. Projektille ongelmia aiheutti koneen voimanlähteeksi valittu Walter M602 -moottori. Sen kehitystyön viivästyminen aiheutti kiirettä ja muita ongelmia ohjelmaan, ja koelennoilla jouduttiin itse koneen kehittämisen sijaan kehittämään keskeneräisiä moottoreita.


title: Let L-610

text: Kuten pienempi L-410, myös L-610 suunniteltiin alun perin vastaamaan Aeroflotin vaatimuksia. Neuvostoliiton romahdettua tilauksia ei sieltä kuitenkaan tullut, vaikka vuonna 1991 valmistunut ensimmäinen sarjatuotantokone nähtiinkin Aeroflotin väreissä. Muutkaan lentoyhtiöt eivät olleet kiinnostuneita ongelmista ja toistuvista viivästyksistä kärsineestä projektista, ja Let ajautui samalla myös talousvaikeuksiin. Toinen sarjatuotantokone valmistui vuonna 1992. General Electric CT7 -moottoreilla varustettu kone sai tyyppimerkinnän L-610G. Viimeinen kone valmistui vasta vuonna 1997. Lisäksi useiden koneiden valmistaminen aloitettiin vuonna 1992, mutta ne jäivät kesken ja romutettiin vuonna 2006, kun ohjelma lopulta peruutettiin virallisesti.


title: Let L-610

text: Konetta valmistettiin lopulta vain kahdeksan kappaletta, ja niistäkin kahta käytettiin vain järjestelmien testaamiseen eivätkä ne koskaan lentäneet. Yhtäkään konetta ei toimitettu maksaville asiakkaille. Ainoa varsinaiseen käyttöön päässyt kone oli yksi prototyypeistä. Se oli ensin Tšekkoslovakian ja myöhemmin Tšekin ilmavoimien käytössä vuoteen 1994. Ilmavoimat arvioi sen soveltuvuutta toimintaansa, mutta päätyi olemaan hankkimatta koneita.


title: William Yule

text: William Yule (s. ) on skotlantilaissyntyinen psykologi ja King’s College Londonin soveltavan lapsipsykologian emeritusprofessori. Hänet tunnetaan muun muassa epidemiologisista tutkimuksistaan sekä lasten traumaperäisen stressihäiriön (PTSD) asiantuntijana. Hän toimi lasten mielenterveyden asiantuntijapsykologina ja tutkijana jo Herald of Free Enterprisen laiva-onnettomuuden (1987) jälkeen. Hän oli vuodesta 1993 Unicefin neuvonantaja entisen Jugoslavian alueen sisällissotien aikana (vuodesta 1993) ja on toiminut myös brittien terveydenhoidon asiantuntijaryhmässä, joka auttoi Sri Lankan sisällissodan jälkeen löytämään käytännöllisiä ratkaisuja sotatilan synnyttämien traumaoireuden hoitamiseen. Hän on toiminut asiantuntijana myös usean suuronnettomuuden jälkeisten mielenterveyspalvelujen käynnistämisessä.


title: William Yule

text: Yule valmistui psykologiksi Aberdeenin yliopistosta vuonna 1962.


title: William Yule

text: Hän on julkaissut yli 300 artikkelia ja yhdeksän kirjaa lapsipsykologian aihepiiristä.


title: William Yule

text: Professori Yule sai Euroopan psykologiliittojen federaation (EFPA) kahden vuoden välein jaettavan Aristotele-palkinnon vuonna 2007.


title: Kanariantyräkki

text: Kanariantyräkki ("Euphorbia canariensis") on endeeminen eli kotoperäinen Kanariansaarten laji.